"Srpska za poštovanje izvornog Dejtona": Dodik na Delfi ekonomskom forumu u Grčkoj | BL Portal\nPredsjedavajući Predsjedništva BiH Milorad Dodik boravi u Atini, gdje učestvuje na šestom Delfi ekonomskom forumu, a u obraćanju je rekao da Republika Srpska pokušava odbraniti svoj status i autonomiju.\n“Srpska ne teži secesiji i isključivo se zalaže za poštovanje izvornog Dejtonskog mirovnog sporazuma”, naglasio je Dodik, prenosi RTRS. Dodik je rekao da u BiH postoji konsenzus o evropskim integracijama, ali da je potrebno prvo raditi na mnogim ekonomskim i političkim parametrima.\n“Ne možemo govoriti o evropskom putu, a da ne govorimo o aktuelnoj političkoj situaciju u BiH. Mnogi smatraju da BiH ima sistemsku grešku u smislu svog postojanja. Različita su mišljenja – prema jednom od njih, potpisivanjem Dejtonskog sporazuma BiH je počela proces integracija. Druga mišljenja idu u pravcu stvaranja unitarne zemlje, treća ka tome da je potrebno sačuvati svu autonomiju, a četvrta da BiH treba da se raziđe mirnim putem”, rekao je on.\n“Zbog svega toga BiH je danas znatno složenija zemlja, a mnogi čak smataraju i propala pa čak i zemlja zamrznutog konflikta, koja ne može da nađe bazični unutrašnji konsenzus”, rekao je Dodik.\nDodik je juče razgovarao sa najvišim zvaničnicima Grčke. Sa premijerom Krijakosom Micotakisom razgovarao je o političkim i ekonomskim temama, istakavši da je BiH podijeljeno društvo i da su visoki predstavnici svojim odlukama razorili Dejtonski sporazum. Zahvalio se za podršku i za činjenicu da Grčka nije pristala da bude dio snaga koje su bombardovale u okviru NATO pakta Republiku Srpsku i srpski narod u cjelini.\nŠto se tiče ekonomskih tema, Dodik ocjenjuje najvažnijim dogovor da turisti iz BiH u Grčku ulaze na način na koji to čine turisti iz Srbije – uz negativan pi-si-ar test ili sertifikat da su vakcinisani. Dodik i predsjednica Grčke Katerina Sakelaropulu razgovarali su o posljedicama pandemije virusa korona i izrazili nadu u brzi povratak u normalnost, što bi omogućilo i ekonomski oporavak. Istaknuti su odlični bilateralni odnosi, naglašavajući da postoji više mogućnosti za njihovo dalje jačanje, posebno u oblasti ekonomije.\nDodik je razgovarao i sa predsjednikom grčkog parlamenta Konstantinosom Tasulasom i ministrom inostranih poslova Nikosom Dendijasom. Srpski član i predsjedavajući Predsjedništva BiH sastao se u Atini i sa predsjednikom Vlade Crne Gore Zdravkom Krivokapićem.\nTags: Delfi ekonomski forum, Dodik, Grčka


Pola vladajuće koalicije za NATO - Politika - Dnevni list Danas\nPočetna » Politika » Pola vladajuće koalicije za NATO\nNAŠA PRIČA - Samo je pitanje vremena kada će se na dnevnom redu naći poništenje Rezolucije o vojnoj neutralnosti Srbije\nPola vladajuće koalicije za NATO\nZa članstvo Srbije u Severnoatlantskoj alijansi eksplicitno se zalažu G17 plus, SPO, SVM, LSV i Ljajićev SDP, dok je protiv samo SPS\nPitanje je dana kada će se na dnevnom redu Skupštine Srbije naći inicijativa za ukidanje Rezolucije o vojnoj neutralnosti, smatra većina predstavnika vladajuće koalicije.\n0Piše: Mirjana R. Milenković i Igor Živanović 07. jula 2009. 19.35\nDok se DS drži neutralne pozicije o ovom pitanju, poručujući da nedoumice za i protiv NATO nisu trenutni prioritet za Srbiju, SPS je eksplicitno protiv ulaska u Alijansu, ali svi ostali su uvereni da je vojna neutralnost neodrživa u siromašnoj zemlji kakva je Srbija. Ulazak u NATO nosi niz ekonomskih i bezbednosnih koristi, jeftiniji je od proklamovane neutralnosti i, ono što je najbitnije, predstavlja prečicu do Evropske unije.\nZa G17 plus nema dileme – NATO je potreban Srbiji, kaže za Danas funkcioner te stranke Vlajko Senić. On ističe da je Rezolucija o vojnoj neutralnosti, usvojena decembra 2007, više bila izraz tadašnjih političkih odnosa u Srbiji nego odlika političke i vojne strategija zemlje.\n– Priča o NATO ponovo će se naći na dnevnom redu parlamenta, samo je pitanje kada – navodi Senić.\nBalint Pastor, funkcioner Saveza vojvođanskih Mađara i šef poslaničke grupe manjina u Skupštini Srbije, podseća za Danas da je parlament proglasio neutralnost „praktično jednom rečenicom i da je tako ozbiljno pitanje provučeno kroz Rezoluciju o Kosovu i Metohiji“.\n– Ozbiljne zemlje pitanje neutralnosti regulišu Ustavom ili deklaracijom koja se donosi ogromnom većinom i koja je načinjena baš za te svrhe, a ne onako usput – kaže Pastor i dodaje da je SVM za ulazak u NATO pre svega zato što ne postoji nijedna zemlja u okruženju koja je ušla u EU, a da pre toga nije pristupila Severnoatlantskoj alijansi.\nAleksandra Jerkov, poslanik i funkcioner Lige socijaldemokrata Vojvodine, takođe smatra da je vojna neutralnost uvedena na mala vrata, na insistiranje tadašnjeg premijera Vojislava Koštunice i u očekivanju jednostranog proglašenja nezavisnosti Kosova. Jerkov navodi da Srbija na putu ka EU mora da ispuni i neke bezbednosne uslove i da to sigurno ne može da učini bez podrške NATO. Iako ne veruje da će priključenje Alijansi ići tako brzo, ona smatra da o tome treba voditi konstantnu javnu debatu, kako bi se građani upoznali sa svim činjenicama.\nZa poništenje Rezolucije o vojnoj neutralnosti i priključenje NATO nedavno se izjasnio i Vuk Drašković, lider Srpskog pokreta obnove, koji je istakao da „nema članstva u EU bez članstva u NATO“ i da bi Srbija na taj način bolje kontrolisala stanje na Kosovu.\nMeho Omerović iz Sandžačke demokratske partije Rasima Ljajića ističe za Danas da unutar vladajuće koalicije nema jedinstva o nekim od ključnih pitanja, ali da se sve stranke slažu u tome da je jedini ispravan put Srbije ulazak u EU, „a jasno je da bez ulaska u NATO nema ni članstva u EU“.\nĐorđe Milićević, portparol SPS, upozorava da stavove socijalista o NATO deli većina građana Srbije.\n– Ovde nisu važni samo emocionalni razlozi, već i politički, bezbednosni i ekonomski. Potrebna je ozbiljna javna rasprava kako bi se utvrdili pozitivni i negativni efekti eventualnog učlanjenja. Na kraju, građani će na referendumu dati krajnju reč koju će i SPS da poštuje. Pogrešno je da na toj temi opozicija ubire jeftine poene – kaže Milićević, koji je uveren da Srbija može postati članica EU i bez članstva u Alijansi.\nZoran Dragišić, profesor Fakulteta bezbednosti, kaže da su prednosti ulaska u NATO u tome što se „pridružujete grupi 28 najrazvijenijih država sveta i postajete deo kolektivnog sistema bezbednosti“.\n– Članstvom u Alijansi imate mogućnost da podelite svoje bezbednosne pretnje s drugim državama članicama. Osim toga, otvarate put za pridruživanje EU, jer su standardi i vrednosti za koje se zalaže NATO identični onima za koje se zalaže Unija. Podjednako važno, članstvom u ovom savezu povećava se i nivo stranih investicija, jer se to opaža kao merilo stabilnosti jedne države. Da je Srbija ranije pristupila programu Partnerstvo za mir danas bi Kosovo bilo u sastavu Srbije i nezavisnost se ne bi tematizovala – tvrdi Zoran Dragišić.\nOn objašnjava da NATO funkcioniše po principu konsenzusa i da bi sadašnji interes Srbije mogao da se ostvaruje sprečavanjem Kosova da postane član međunarodnih institucija.\n– Sada je, međutim, veliki problem što je Albanija ušla pre Srbije u NATO i time dobila veću političku moć. Njen glas prilikom odlučivanja vredi jednako kao glas SAD i imaju mogućnost da blokiraju odluke. Trebalo je da pristupimo Alijansi pre Albanije, ali je vlada Vojislava Koštunice to onemogućila. Verujem da će Albanija sprečiti pristupanje Srbije NATO i perspektive nam nisu baš sjajne – naglašava Dragišić.\nKada je reč o protivljenju određenih političkih činilaca pridruživanju NATO, Dragišić se pita „da li smo mi završili rat ili smo još u ratu“. On podseća da je, na primer, Zapadna Nemačka postala članica ovog saveza samo desetak godina od završetka Drugog svetskog rata.\n– Može se postaviti i pitanje zašto želimo da se priključimo EU kada su te iste države članice NATO saveza i kada su i one glasale da se Srbija bombarduje 1999. godine – upozorava profesor Dragišić.\nŠto se DS tiče, ova stranka smatra da NATO nije u ovom trenutku prioritetno pitanje za Srbiju i odbacuje inicijativu opozicije (Koštunica i Ilić) za raspisivanje referenduma. Funkcioneri DS izbegavaju da kažu da li su oni lično za ili protiv ulaska u Alijansu, ponavljajući da to, jednostavno, trenutno nije važna tema. Ministar odbrane i potpredsednik demokrata Dragan Šutanovac više nego jednom je nagovestio da smatra da bi članstvo u NATO bilo korisno za Srbiju, ali je svaki put i naglašavao da on lično i stranka kojoj pripada poštuju Rezoluciju o vojnoj neutralnosti. Za koju su, između ostalih, i sami glasali.\nEkspanzija na Zapadni Balkan\nDok se vlast u Srbiji predomišlja šta joj je činiti, a njeni najviši predstavnici poručuju da nijevreme za priču o NATO, Severnoatlantska alijansa sklapa kockice mozaika centralne i istočne Evrope.\n1. ALBANIJA / 2. HRVATSKA\nOve dve države postale su 27. i 28. članica NATO aprila 2009. na samitu povodom 60 godina od osnivanja Alijanse.\nGrčka je u NATO uložila veto na članstvo ove zemlje zbog spora oko međunarodnog imena Bivše Jugoslovenske Republike Makedonije.\n4. BiH / 5. CRNA GORA\nObe države očekuju da će im biti ponuđene „mape puta“ (Akcioni plan – MAP) za punopravno članstvo u Alijansi.\nNATO predvodi misiju Kfora, koja bi do kraja ove godine trebalo da se svede na oko 10.000 pripadnika. Ovaj savez je aktivno pomagao osnivanje Bezbednosnih snaga Kosova.\nSkupština Srbije je decembra 2007. proglasila Rezoluciju o vojnoj neutralnosti, u znak protesta zbog podrške NATO kosovskoj nezavisnosti i bombardovanja 1999. godine.


Česta pitanja Archives • Страница 2 од 2 • Jumbo Travel\nDate: 6 јула, 2013 By Stefan Kategorije: Česta pitanja No comments\nCheck in se zatvara 30 minuta pre leta na skoro svim letovima. Preporuka je da se u Beogradu dođe na check in najmanje 1 sat pre leta a najviše 2 sata pre leta da bi se na vreme čekirala karta i prtljag, prošla carinska i pasoška kontrola i na vreme stiglo do ulaza u avion (gate). Kada […]\nDate: 1 јуна, 2013 By Stefan Kategorije: Česta pitanja No comments\nŠta podrazumeva pojam viša sila u avio industriji?\nDate: 10 маја, 2013 By Stefan Kategorije: Česta pitanja No comments\nUkoliko je neka situacija proglašena višom silom, znači da avio kompanija nije mogla da utiče na to da do nje ne dođe. U takvim slučajevima avio kompanije donose posebna pravila kojima se rukovode svi zaposleni u avio industriji. Primer više sile je nedavna erupcija vulkana na Islandu kojom je bio paralisan avio saobraćaj u Evropi. […]\nDate: 23 априла, 2013 By Stefan Kategorije: Česta pitanja No comments\nBoravak u hotelskom smeštaju je izražen u broju noćenja, dakle uvek ćete imati jedan dan više, ali se računaju noći i tako se formira cena.\nDa li mi treba međunarodno zdravstveno osiguranje za put u inostranstvo?\nDate: 1 априла, 2013 By Igor Vranješević Kategorije: Česta pitanja 138 Comments\nZdravstveno osiguranje vam je potrebno za putovanje u inostranstvo prvenstveno zbog vaše sigurnosti. Ako je sve u redu i nije vam potrebna lekarska pomoć tokom putovanja verovatno će vam se učiniti da je to nepotreban trošak, ali ako vam zatreba to može da bude veliki trošak jer su lekarske usluge veoma skupe u skoro svim […]\nMagla na aerodromu, nevreme, avioni ne lete…?\nDate: 10 фебруара, 2013 By Stefan Kategorije: Česta pitanja No comments\nKada su meteorološki uslovi razlog otkazivanja letova (magla, nevreme…) dužni ste da sačekate na aerodromu da se i zvanično objavi da je avion otkazan. Zatim odlazite do šaltera avio kompanije na aerodromu koji će u tim situacijama raditi povećanim kapacitetom i svim putnicima obezbediti prevoz do krajnje destinacije. Ukoliko nema mesta na letovima koji nisu […]\nŠta ako mi ukradu stvari iz sobi?\nDate: 10 октобра, 2012 By Stefan Kategorije: Česta pitanja No comments\nDate: 10 августа, 2012 By Stefan Kategorije: Česta pitanja No comments\nAvio prevoz- Avio kompanija određuje uslove za kupljenu avio kartu, koje smo dužni da vam saopštimo pre kupovine. U svakom slučaju se mogu refundirati aerodromske takse. Aranžmani i hotelski smeštaj- po opštim uslovima putovanja agencije JUMBO travel.


Pobednik na lanjskom medijskom konkursu produkcija Essentis mora da vrati 2,7 miliona Ministarstvu kulture | ZA media\nPobednik na lanjskom medijskom konkursu produkcija Essentis mora da vrati 2,7 miliona Ministarstvu kulture\nPrema UNS-ovom saznanju Ministarstvo traži da produkcija „Essentis“ vrati 2.715.000 dinara jer nije opravdala operativne troškove u skladu sa konkursnom prijavom. Za personalne troškove za koje je „Essentis“ potrošio 2.185.000 dinara, Ministarstvo je dalo ovoj produkciji rok od osam dana da ih opravda. U protivnom i taj novac moraće da vrati.\nMeđutim, u prijavi projekta produkcije „Essentis” na konkurs Ministarstva, u koju je UNS imao uvid, nisu navedeni personalni troškovi, na šta su, nakon objavljivanja rezultata konkursa, u avgustu prošle godine, novinarska i medijska udruženja skrenula pažnju ministru kulture Vladanu Vukosavljeviću. Vukosavljević je tada medijima saopštio da je zbog sumnje novinarskih i medijskih udruženja da je bilo nezakonitosti formirana radna grupa, kao i da će zaključci javno biti saopšteni.\nU izveštaju o pravdanju operativnih troškova produkcije „Essentis“, u koji je UNS imao uvid, navodi se da je 2.715.000 dinara potrošeno za tehničku opremu, iako je u prijavi na konkurs Ministarstva ova produkcija navela da je poseduje. Novac je potrošen za najam kamere, stativa, monitora, objektiva, tonske opreme, rasvete, specijalne efekte, montažu… U obrascu prijave projekta produkcije „Essentis“ na konkurs, u delu tehnički kapaciteti, navedeno je da ova firma poseduje HD kameru Panasonic AF100, komplet Nicon i Laica optiku, nelinearnu montažu, rasvetu i tonsku opremu.\nProdukcija „Essentis“ je u pravdanju personalnih troškovi navela da je milion potrošila na „honorare produkcije“, po pola miliona na „sektor scenografije“ i „honorare postprodukcije“, kao i 185 hiljada dinara na „gafer i rasvetljivač“. Podsetimo, UNS je prošle godine utvrdio da produkcija „Essentis“ ne proizvodi medijski sadržaj, nema zaposlene, niti isplaćuje honorare. Međutim, u prijavi ove firme na konkurs u rubrici „broj zaposlenih (ukupan broj stalno zaposlenih i honorarnih saradnika)“ navedeno je da ih ima 15.\nFilm „Srbija – 100 godina nakon Soluna“ firme „Essentis“ nije emitovan na Radio-televiziji Srbije (RTS), iako je to bilo predviđeno projektom za koji je ova produkcija dobila 4,9 miliona dinara. U programskoj šemi, objavljenoj na sajtu RTS-a decembra prošle godine, najavljeno je emitovanje filma, što se nije desilo.\nNa pitanje UNS-a zašto film „Srbija – 100 godina nakon Soluna“ nije prikazan, u RTS-u su tada odgovorili da „pomenuti sadržaj nije, niti će biti emitovan, jer nisu ispoštovane interne procedure RTS-a“. U februaru ove godine izvršni direktor programske podrške RTS-a Aleksandar Đorđević dobio je otkaz zbog namere da mimo procedura emituje ovaj film. Otkaz Đorđeviću, prema saznanjima UNS-a, usledio je nakon drugog pokušaja da film produkcije „Essentis“ bude emitovan na Javnom medijskom servisu. Đorđević je tada potvrdio UNS-u da je dobio otkaz u RTS-u zbog filma u produkciji „Essentis“, kao i da „ne može da kaže“ na čiji nalog ga je prosledio redakciji TV programa za emitovanje.\nMeđutim, obrazloženje Đurića suprotno je odgovoru UNS-u iz RTS-a u kojem stoji da film „nije, niti će biti emitovan“, kao i činjenice da je zbog pokušaja emitovanja filma „Srbija-100 godina nakon Soluna“ izvršni direktor programske podrške Aleksandar Đorđević dobio otkaz. Podsetimo, Nezavisno udruženje novinara Srbije (NUNS) u januaru ove godine reagovalo jer je u filmu „Srbija-100 godina nakon Soluna“ saopšten podatak da je „u logoru Jasenovac ubijeno više od 88 hiljada ljudi, što je devet puta manje od broja žrtava koji navode istoričari“.\nVukosavljević je tada rekao da se Ministarstvo protivi “svemu što se ne oslanja na metodološki ispravne i naučno utemeljene podatke o broju žrtava genocida nad srpskim narodom u takozvanoj NDH”, kao i da je „nedopustivo svako pojednostavljivanje i manipulisanje brojem žrtava bez navođenja izvora i rezervi, i to predstavlja grubo kršenje moralnog kodeksa“.\nKljučni učesnici projekta „Srbija-100 godina nakon Soluna“, kako se navodi u prijavi, su producent Tatjana Lukić, scenarista Miloš Rajković i reditelj Ivan Živković. Živković je sredinom oktobra prošle godine rekao da neće učestvovati u realizaciji ovog projekta.„Nisam više deo tog projekta, mi smo našu saradnju okončali, pre svega zbog nemogućnosti usklađivanja termina. Ne znam tačno zašto, produkcija je imala pretpostavljam svoje turbulencije, ja sam u međuvremenu krenuo da radim svoje stvari i neki prozor vremena u kome je to bilo moguće je prošao“, rekao je tada Živković.\nFirma “Essentis“ je početkom septembra prošle godine promenila vlasnika. Umesto dotadašnje vlasnice Tatjane Lukić novi vlasnik postao je Vladimir Đurić, poznat kao „Đura mornar“. Inača, Tatjana Lukić je nakon što je sajt „Danas“ objavio pismo novinarskih i medijskih udruženja ministru Vladanu Vukosavljeviću, uputila odgovor u kome se, između ostalog, navodi da se „suzdrže od svakog daljeg objavljivanja tekstova koji sadrže jednostrane, pristrasne i pre svega netačne informacije“.\nVladimir Đurić prvo je UNS-u negirao da je novi vlasnik „Essentisa“, a zatim priznao da jeste. U prepisci sa UNS-om Đurić je između ostalog, pitao „čije interese UNS zastupa“ i istakao da njihov advokatski tim „već radi na zaštiti integriteta njihove produkcije koju neosnovano napadaju pojedini ljudi iz UNS-a krijući se iza krovnog udruženja novinara, što smatraju neprimerenim i neosnovanim, a što ozbiljno narušava njihov ugled“.


SurfShop - sve na jednom mestu za uspešan online biznis - PORTAL\nUdruženje mladih privrednika Srbije i startap Shopen, u partnerstvu sa kompanijom Mastercard, organizujuSurfShop, intenzivni onlajn program podrške koji će srpskim proizvođačima i trgovcima omogućiti da uhvate talas digitalizacije i unaprede svoj biznis kroz internet prodaju.\nProjekat SurfShop jedinstven je i sveobuhvatan program koji učesnicima, potpuno besplatno, pruža sve što im je potrebno za uspostavljanje onlajn kanala prodaje na jednom mestu – edukaciju, tehničke uslove i podršku mentora za eCommerce i marketing. Tokom dve nedelje intenzivnog programa, učesnici će imati priliku da nauče sve o prilikama koje pruža trgovina putem interneta i znanjima koja su im potrebna za vođenje onlajn prodavnice, od neophodne infrastrukture do marketinga i građenja onlajn zajednice oko njihovog brenda. Dok pohađaju edukativne radionice, učesnici projekta radiće na razvoju svojih internet prodavnica uz podršku mentora koji su eksperti u svojim oblastima.\nSurfShop organizuju Udruženje mladih privrednika Srbije i startap Shopen, u partnerstvu sa kompanijom Mastercard, a učešće je obezbeđeno za 100 srpskih kompanija koje će pored vrhunskog edukativnog programa, biti u prilici da besplatno koriste Shopen platformu u trajanju od četiri meseca, kao i Glorify app, nominovan za najbolji dizajn alat od strane prestižne platforme Product Hunt, u trajanju od mesec dana. Projekat je podržala i kompanija Vip mobile, a učesnici će dobiti i godišnju pretplatu na osnovni program članstva u Udruženju mladih privrednika Srbije.\nOnlajn trgovina predstavlja najznačajni trend u svetskoj privredi koji nije zaobišao ni srpsko tržište. Pandemija COVID-19 dodatno je okrenula korisnike ka internet trgovini i onlajn plaćanjima, istovremeno naglasivši i prilike za razvoj poslovanja koje savremene digitalne tegnologije pružaju trgovcima. Ovaj trend predstavlja veliku priliku za male proizvođače i trgovce da otvore nove kanale prodaje, povećaju doseg svog poslovanja i stvore osnovu za sopstveni održivi rast.\nPrema podacima inostranih eksperata, e-trgovina bi u Srbiji do kraja godine trebalo da ima 3,3 miliona korisnika i da generiše prihod veći od 370 miliona evra.\nVreme je da uhvatiš talas! SurfShop počinje 7. oktobra, a prijave će biti otvorene od 14. septembra do 1. oktobra na sajtu www.surfshop.rs\nTekst objavio: UrednikDatum: 09.09.2020, 02:12 09.09.2020


RTCG - Radio Televizija Crne Gore - Nacionalni javni servis :: Društvo :: Za NVO iz socijalne i dječje zaštite 738.398 eura\n10. 03. 2020. 08:25 >> 08:32 1\nMinistarstvo rada i socijalnog staranja objavilo je juče javne konkurse za finansiranje projekata NVO u oblasti socijalne i dječje zaštite i poziva sve nevladine organizacije koje imaju kapacitete i iskustvo da prijave projekte i učestvuju na konkursima. Za projekte nvo iz oblasti socijalne i dječje zaštite Ministarstvo izdvaja 738.308 eura.\nIz Ministarstva ističu da prednost imaju projekti NVO iz oblasti: zaštita lica sa invaliditetom i djece i mladih sa smetnjama i teškoćama u razvoju, podrška starijim licima za život u zajednici, zaštite od nasilja nad ženama i nasilja u porodici, podrška porodicama u krizi.\n„Zaštita lica sa invaliditetom i djece i mladih sa smetnjama i teškoćama u razvoju“\nProjekti nevladinih ogranizacija iz ove oblasti, kako su saopštili, treba da doprinesu poboljšanju kvaliteta života osoba sa invaliditetom, unaprijede vaninstitucijalne oblike podrške licima sa invaliditetom, boljoj integraciji ovih lica u društvenu zajednicu.\n“Ukupan iznos sredstava koja se mogu raspodijeliti ovim konkursom je: 400.000 eura. Najniži iznos finansijske podrške koju će biti moguće ostvariti na osnovu javnog konkursa: 10.000 eura, dok je najviši iznos 40.000 eura”, navodi se u saopštenju.\n„Podrška starijim licima za život u zajednici“\nCilj projekata je, kako se navodi, unaprijediti socijalnu odgovornost i integrativni pristup koji omogućava podsticanje socijalne inkluzije, povećanje kvaliteta života i korišćenje kapaciteta starijih za samostalan život.\n“Ukupan iznos sredstava koja se mogu raspodijeliti ovim konkursom je: 140.000 eura. Najniži iznos finansijske podrške koju će biti moguće ostvariti na osnovu javnog konkursa: 14.000 e, a najviši 28.000 eura”, kazali su iz Ministarstva.\n„Podrška porodicama u krizi“\nKako je saopšteno, cilj je prevencija i sprječavanje izmještanja djeteta iz svoje prirodne porodice, tj. pomoć sistemu da se pruži adekvatna zaštita i podrška djetetu i porodici, a sve u najboljem interesu djeteta.\n“Ukupan iznos sredstava koja se mogu raspodijeliti ovim konkursom je: 98.308 eura. Najniži iznos finansijske podrške koju će biti moguće ostvariti na osnovu javnog konkursa: 9.830 eura, a najviši 19.661 eura”.\n„ Zaštite od nasilja nad ženama i nasilja u porodici“\n“Strateški ciljevi čijem ostvarenju će doprinijeti ovaj javni konkurs za projekte i programe nevladinih organizacija su poboljšan sistem institucionalne zaštite od nasilja u porodici, uključujući servise opšte i specijalizovane podrške, ekonomsko osnaživanje žrtava nasilja i servise psihosocijalnog tretmana za učinioce nasilja”, navodi se u saopštenju.\nUkupan iznos sredstava koja se mogu raspodijeliti konkursom je 100.000 eura.\n“Najniži iznos finansijske podrške koju će biti moguće ostvariti na osnovu javnog konkursa: 10.000 eura, a najviši 20.000 eura”, kazali sui z Ministarstva.\nRok za podnošenje prijava na konkurs je 30 dana od dana objavljivanja, odnosno zaključno sa 08. Aprilom 2020. godine”, navodi se u saopštenju.\nO načinu i mjestu prijavljivanja, ciljevima, prioritetima, potrebnoj dokumentaciji zainteresovani se mogu informisati na zvaničnoj web stranici Ministarstva rada i socijalnog staranja http://www.mrs.gov.me/ ili Portalu eUprave http://www.euprava.me/.\nU Rafailovićima prva grupa djece od 29. juna\nZa novih 200 radnih mjesta pomoć od 1,5 miliona eura


Milo preti EU: Preispitaćemo odnose! - Sputnjik Srbija\n08:12 15.09.2018 Preuzmite kraći link\nOdbacujući navode dela javnosti da je evroskeptik, Đukanović je rekao da EU doživljava kao privilegovanog partnera, ali da se to partnerstvo mora dokazivati obostrano, prenele su „Vijesti“.\n„Nije reč o evropskepticizmu, nego o pozivu, budimo partneri. Crna Gora EU doživljava kao privilegovanog partnera, jer dozvoljavamo da nam kažu šta i kako da radimo sve dok je životna politika proširenja“, rekao je Đukanović.\nKako je naglasio, „tog trenutka kad počnu premišljanja da li treba nekog da sačekamo, zajedno smo kvalifikovani za preispitivanje naših odnosa. Da raspravimo da li su vrata zaista otvorena ili više ne postoje razlozi za privilegovano partnerstvo“.\n„Moramo se vratiti partnerstvu“, smatra on i dodaje da se "zna uspostaviti odnos prema Balkanu sa izvesnim kolonijalnim sindromom“.\n„Vi ste tu da slušate to što vam mi kažemo, a naša pamet je podrazumevajuća“, rekao je Đukanović.\nMilo Đukanović, odnosi, EU


Tači zadovoljan izveštajem Evropske komisije\nPremijer Kosova Hašim Tači izjavio je sinoć da ga ne iznenađuje ocena iz izveštaja Evropske komisije da, kako je rekao, Vlada Srbije stvara paralelne organe na Kosovu, a da Vlada Kosova ne kontroliše celu teritoriju.\nTači je izrazio zadovoljstvo izveštajem koji će biti objavljen u sredu, u kojem se, kako tvrdi, pominje i "uznemirenje Vlade Kosova zbog negativnih pojava koje podgreva Beograd".\n"Ovu uznemirenost predstavili smo i u Vašingtonu i u Briselu. Drago mi je da se u Izveštaju o progresu Vlade Kosova ističe uznemirenost koju sam prezentovao pred međunarodnim predstavnicima što potvrđuje destruktivnu ulogu Beograda", izjavio je Tači.\nTači je u Prizrenu kazao da se vodi "beskompromisna borba protiv šverca i u tom (severnom) delu Kosova" i da će kosovske vlasti i dalje raditi sa predstavnicima međunarodnih organizacija, "pogotovo sada kada je na severu otvorena kancelarija EU".\nPremijer Kosova je obećao da će "negativne pojave na severu biti eliminisane".\n"Prvi put u istoriji Kosova u Izveštaju o progresu i studiji o izvodljivosti podržava se jasna evropska perspektiva Republiike Kosova. To je postignuto kao rezultat dobrog vladanja Vlade Kosova i efikasnog sprovođenja zakona i beskompromisne borbe protiv korupcije i organizovanog kriminala", dodao je Tači.\nEvropska komisija bi trebalo u sredu, 14. oktobra da objavi godišnji izveštaj o napretku evropskih integracija zemalja Zapadnog Balkana.


PEVAČ ŠOKIRAO FANOVE SNIMKOM NA ČEMU SPAVA! Robi Vilijams podelio fanove, šta vi mislite? (VIDEO) - Informer\n14:45 Zabava 0\nBrojni spotovi svedoče o njegovoj ekstravaganciji, ali ono što je podelio na svom fejsbuku, izazvalo je lavinu komentara.\nU pitanju je njegova spavaća soba, tačnije krevet u kom spava. Garantujemo da ovako nešto niste videli, a nas zanima kakvo je vaše mišljenje...\nRobi Vilijams Pevač Krevet Spavaća soba


Vršački planinari su se u saradnji sa kolegama iz Bele Crkve angažovali oko mapiranja i obeležavanja šetačkih staza u "evropskoj Sahari", kako bi sve veći broj posetilaca mogao bez bojazni da obilazi njene lepote.\n- Pre mesec dana smo na lokalitetu Zagajička brda, koji je prošle godine doživeo pravu ekspanziju, trakama obeležili kružnu stazu dugu 16,5 kilometara, koja polazi i završava se u selu Grebenac. U toku ove godine ćemo je povezati i sa selom Šušara, koje se nalazi na drugom kraju atara – najavljuje Đorđe Guga, član PSD "Vršačka kula".\nU planu je da se obeleže i staze kod Devojačkog bunara, u Alibunaru, dok je izletište Čardak, kod Kovina, zasad jedino obeleženo.\nZato u taj zahtevan projekat planiraju da uključe svih pet gradova i opština, koje se oslanjanju na peščaru – Vršac, Pančevo, Bela Crkva, Alibunar i Kovin.\nPeščara je, inače, veoma izazovna, što se tiče pešačenja, naročito predeo Zagajičkih brda, gde peščane dine prelaze visinu od 200 metara.\nZBOG RADOVA NA MREŽI: Danas bez struje tri sela sa teritorije Grada Vršca\n08. 02. 2021. u 11:14\nPančevo planinari Deliblatska peščara Bela Crkva Vršac Đorđe Guga "Evropska sahara" specijalni rezervat prirode


Mnogo bolestan a voli pare: "Srbija uvek bila protiv crnogorske državne ideje" | WebTribune\nHome U FOKUSU Mnogo bolestan a voli pare: “Srbija uvek bila protiv crnogorske državne ideje”\nMnogo bolestan a voli pare: “Srbija uvek bila protiv crnogorske državne ideje”\nPosted date: август 29, 2020 In: U FOKUSU\nPredsednik Crne Gore Milo Đukanović optužio je Srbiju da se protivila ideji crnogorske državnosti i da je na sve načine podržavala protivnike crnogorskog vladara Nikole I Petrovića Njegoša.\nĐukanović je podsetio na svetkovinu proglašenja Crne Gore za kraljevinu 1910. godine, rekavši da su međunarodne reakcije u to vreme svedočile o događaju “koji je svojim značenjem prevazilazio granice Crne Gore i jasno potvrđivale visoki ugled koji Crna Gora i njen vladar tada uživao”.\nCrnogorski i srpski interesi\n“Zašto je, pak, jedino u Srbiji, proglašenje kraljevine predstavljano kao izlišna predstava vladarske sujete, i čak ismijavano, politički fakti daće nam odgovor kroz dalju istoriju srpsko-crnogorskih odnosa. Aspiracijama Srbije, tada politički i vojno moćne balkanske države, nije bila po volji ni knjaževina Crna Gora, 58 godina pre ovog događaja, pa ni tada proglašena kraljevina Crna Gora – sve je to ostalo zapisano da nas neumoljivo opominje”, rekao je Đukanović na Cetinju, gde je obeleženo 100 godina od proglašenja Kraljevine Crne Gore.\nOn je podsetio na formiranje dve političke opcije u Crnoj Gori u vreme kada je ona već imala petogodišnje iskustvo parlamentarnog života, koje su, kako je naveo, zastupale oprečne koncepte postojanja crnogorske države.\n“Jedan je bilo da Crna Gora mora imati državni subjektivitet, da su interesi Crne Gore iznad svih drugih interesa. Pristalice drugog koncepta zastupale su stanovište da je smisao i svrha crnogorske države služenje opštesrpskim interesima i da Crna Gora mora predati predvodništvo drugoj državi”, rekao je Đukanović.\nOn tvrdi da su se pristalice interesa dinastije Karađorđević predstavljale “politički najuzvišenijim iskazom nacionalne svesti i činom patriotizma, dok su pobornici političkog koncepta kojima je interes Crne Gore i dinastije Petrović – Njegoš bio na prvom mestu, žigosani kao separatisti i izdajnici ”nacionalne stvari”.\n“I u vreme proglašenja Crne Gore za kraljevinu, iskazala su se oba politička stanovišta: prvi su uzdizanje u rang kraljevine doživeli kao još jedan čin afirmacije njenog istorijskog i državnog značenja, a drugi kao vladarsku megalomaniju i ugrožavanje prestiža Kraljevine Srbije”, tvrdi Đukanović.\nOn je dodao da je neminovno bilo da, od uspostavljanja parlamentarizma, ova dva pola crnogorske političke scene dovedu do tenzija i sukoba, posebno u predizbornom periodu.\n“Beograd je na sve načine podržavao protivnike crnogorskog vladara i crnogorske državne ideje. Ova podrška tzv. ”patriotskim snagama” u Crnoj Gori započela je kampanjom u beogradskoj štampi protiv knjaza Nikole, a zatim i organizovanjem terorističke akcije za njegovo nasilno svrgavanje”, rekao je Đukanović.\nOn je dodao da se događaj koji je u istoriografiji poznat kao “Bombaška afera”, odigrao u vreme oktobarskih izbora 1907. godine, kada je, kako je naveo, crnogorska emigracija iz Beograda organizovala donošenje bombi na Cetinje, s ciljem da ubiju knjaza i njegovu porodicu.\n“Ubrzo nakon ovog neuspešnog pokušaja, u Podgorici je formirana tajna teroristička organizacija sa više od hiljadu članova, koja je počela da radi na podizanju ustanka u Crnoj Gori. Avgusta 1909. zaverenici su osujećeni i izvedeni pred vojni sud. Ali, ono što nisu uspeli ni 1907. ni 1909, završili su 1918. Tada je postalo belodano da je to produžena ruka vlade Kraljevine Srbije”, rekao je Đukanović, preneo je Tanjug.\nOn je dodao da je sučeljavanje ova dva stanovišta obeležilo crnogorski 20. vek, tvrdeći da nije prestalo ni do naših dana.\nMiodrag Lekić: Ne može vlast da pokrade koliko mi možemo da pobedimo – VIDEO\nIGRA JE GOTOVA – BERLIN TVRDI: “Severni tok 2” više ne mogu zaustaviti ni američke sankcije\nPOSLANIK DUME: Bio je plan da pobedi Hilari Klinton, ali zbog problema sa zdravljem izbor je pao na Trampa – Sada je izabrana marioneta\nPreminula Isidora Bjelica – “Dođe dan kad znaš da je ostala samo još jedna …”\nRATOVI ZVEZDA: Joda je stvaran, pronađen na slici iz 14. veka\nŠta nam to dolazi: Zbog čega se čuju čudne grmljavine na nebu širom sveta – VIDEO\nDodik: Referendum jedino i konačno mesto za odluku u Kosovu\nNajnovija istraživanja: Pivo sprečava srčani i moždani udar\nHIPNOZA: Redovni policijaci kažnjavaće nenošenje maske na licu mesta, a komunalni milicajci i komunalni inspektori zatvaraće lokale\nŠta je cilj invazije stranih agenata na Srbiju?


pink.rs | Šta se dešava sa jetrom ako pijete MNOGO KAFE?\nŠta se dešava sa jetrom ako pijete MNOGO KAFE?\nAnaliza se zasniva na podacima američke Ankete o ispitivanju zdravlja i prehrane na nacionalnom nivou, u sklopu koje se od učesnika tražilo da odgovore na pitanja o svojim prehrambenim navikama.\nOd ranije se zna da se elastičnost jetre postepeno smanjuje zbog fibroze i taloženja masti.\nU istraživanju sprovedenom 2017. i 2018. Učestvovalo je 4.500 nasumice izabranih ispitanika kojima je urađena elastografija. Učesnici istraživanja imali su 20 ili više godina, a prosek je iznosio 48 godina. 73 odsto ih je patilo od prekomerne telesne težine, što je otprilike nacionalni prosek, rekao je vođa istraživanja dr Eliot Taper, docent gastroenterologije na Univerzitetu Mičigen.\nLekari ipak naglašavaju da treba imati na umu da se bolesti jetre razvijaju godinama, čak i decenijama u savetuju da za održavanje jetre zdravom treba – smanjiti unos ugljenih hidrata i alkohola, održavati poželjnu telesnu težinu i biti fizički aktivan.\nUbrzajte metabolizam: U jutarnju kafu stavite ovaj začin i ubrzajte gubitak kilograma\nŠta će se desiti ako odjednom prestanete da pijete KAFU?!


Sanacija dela gradske deponije u Loznici | Zelena Srbija\nSanacija dela gradske deponije u Loznici\nponedeljak, 29 avgust 2011 05:58\nPrva faza sanacije jednog dela lozničke gradske deponije, koja se prostire na devet hektara, trebalo bi da bude okončana do kraja godine.\nNa zvaničnom sajtu grada www.loznica.rs , objavljeno je da su radovi u toku, a sredstva od 27,2 miliona dinara odobrio je Fond za zaštitu životne sredine Srbije.\nLoznica već godinama ima probleme sa odlaganjem smeća, jer ni sadašnja gradska deponija ne zadovoljava propisane uslove.\nGradska skupština Loznice, na sednici krajem decembra 2010. godine, posao saniranja deponije poverila je preduzeću "Naš dom" koje je i prijavilo projekat na konkurs Fonda za odobravanje sredstava.\nKako je tada saopšteno, za projekat sanacije gradske deponije potrebno je oko 100 miliona dinara.\nPrve godine radila bi se sanacija jednog dela deponije, dok bi se na drugom delu i dalje odlagalo smeće, sve dok ne bude uradjena nova regionalna deponija. Ranije je planirano da izgradnja nove deponije u Loznici i u tri susedne opštine Ljuboviji, Malom Zvorniku i Krupnju počne 2011. godine, ali će taj rok biti produžen zbog odlaganja odluke o lokacije buduće deponije.\nLoznički parlament je 22. novembra 2010. godine, trebalo da razmatra predlog odluke, ali je tačka skinuta sa dnevnog reda zbog nezadovoljstva meštana Voćnjaka, koji žive u blizini lokacije predvidjene za deponiju.\nPredlog nove lokacije za izgradnju nove regionalne sanitarne deponije, Gradska skupština Loznice razmatraće 2. septembra.


Dodelom godišnjih priznanja Gradska opština Medijana je u prisustvu velikog broja gostiju obeležila slavu, Sveta Petku\nSlava Sveta Petke Gradske opštine Medijana obeležena je u znaku saradnika i prijatelja koji su godinu unazad u saradnji sa ovom opštinom vreme posvetili brizi za nove naraštaje ali i prošlosti, u godini stogodišnjice Velikog rata.\nVeće Gradske opštine Medijana donelo je odluku da ove godine Dukat Medijane, najveće priznanje opštine dobiju Njegovo Preosveštenstvo vladika niški Arsenije, za nesebičnu podršku i aktivno učešće u projektima u korist građana Gradske opštine Medijana, načelnica Nišavskog upravnog okruga Dragana Sotirovski za izuzetan doprinos razvoju i unapređenju građanske inicijative u saradnji sa opštinom, Društvo za negovanje tradicija oslobodilačkih ratova Srbije do 1918. godine za nepresušnu podršku u očuvanju tekovina srpske istorije u stogodišnjici Velikog rata, kao i Pokret za decu tri plus iz Čačka, za brigu o pronatalitetnoj politici i unapređenje roditeljstva u porodicama sa troje i više dece.\nDobitnici Blagodarnice za 2018. godinu su komandant Odreda Žandarmerije u Nišu, Nenad Šćepanović, za nesebično približavanje ove službe građanima i deci Niša, Otac Predrag Radosavljević, starešina Hrama cara Konstantina i carice Jelene, za neiscrpnu volju i pomoć u akcijama GO Medijana na očuvanju tradicionalnih vrednosti, Milan Todorović, direktor AD Žitopek, za svesrdnu pomoć GO Medijana u manifestacijama koje unapređuju pronatalitetnu politiku i Dejan Panić, upravnik Kazneno-popravnog zavoda u Nišu, za nesebičnu saradnju u akcijama komunalnog uređenja na teritoriji Gradske opštine Medijana.\nU svom obraćanju predsednik Gradske opštine Medijana Nebojša Kocić naglasio je da je godinu između dve slave, između dva sveta dana, sveta Petke, zaštitnice žena, najveće niška opština posvetila upravo majkama i deci, srcu srpske porodice.\n-Republika Srbija i predsednik Aleksandar Vučić pokrenuli su veliku akciju unapređenja pronatalitetne politike, a Gradska opština Medijana se svojim radom, manifestacijama i planovima priključila državnoj stratetiji. Državne mere su samo potvrda da je Medijana na dobrom putu – rekao je Kocić i dodao: - U ovoj godini posvetili smo vreme ne samo budućnosti već i prošlosti, obeležavanjem stogdišnjice Prvog svetskog rata, proboja Solunskog fronta, oslobođenja Niša. Pozvali smo naše najmlađe i podsetili na velika dela njihovih predaka, završio je prvi čovek Medijane, i pozvao da vreme pred nama posvetimo deci i ostanemo na putu državne politike koja definiše porodicu kao stub našeg društva.\nU ime nagrađenih obratili su se načelnica Nišavskog upravnog okruga Dragana Sotirovski naglasivši značaj saradnje okruga, gradskih opština i građana, uz nadu da će u danima pred nama ona biti još bolja. Vladica Gavrilović, predsednik Pokreta tri plus iz Čačka kazao je da su predstavnici ovog pokreta upravo stigli iz Rusije gde je prezentovan rad opština i gradova u Srbiji u oblasti pronatalitetne politike i da je najviše vremena posvećeno Gradskoj opštini Medijana, kao primeru odlične prakse u ovoj oblasti.\nPo tradiciji brojni građani, predstavnici javnih preduzeća, ustanova, udruženja uveličali su slavski trenutak najveće niške opštine, kao i prvi ljudi Grada Niša.U društvu brojnih zvanica iz Srbije i inostranstva, slavski kolač presekao je Njegovo Preosveštenstvo, Vladika niški Arsenije. On je ukazao na značaj saradnje Eparhije niške sa Gradskom opštinom Medijana, jer se sama ona nalazi na području ove opštine, pa i Svetosavski dom koji je godinama mesto obeležavanja slave Sveta Petke.


Šolc nakon sastanka sa Kurtijem: Cilj dijaloga Beograda i Prištine mora biti sveobhvatni sporazum - Radio Kosovska Mitrovica\nU vreme rata u Ukrajini postepeno rešenje konflikta između Beograda i Prištine bio bi doprinos miru u regionu i celoj Evropi, ocenio je nemački kancelar Olaf Šolc nakon razgovora sa premijerom privremenih institucija u Prištini Aljbinom Kurtijem.\n“Zapadni Balkan je deo Evrope, i sve zemlje treba da budu članice, a u tu spada i Kosovo, čije priznanje je Nemačka stalno podržavala i to će činiti i dalje”, poručio je Šolc.\nIstakao je da će se kasnije posle podne sastati i sa predsednikom Srbije Aleksandrom Vučićem i da je na razgovor pozvao izaslanika EU za dijalog Beograda i Prištine Miroslava Lajčaka, jer je važno da “dve zemlje postepeno reše konflikt” u doba u kojem se vodi rat u Evropi.\n“Ohrabrio sam Kurtija na konstruktivno angažovanje”, istakao je Šolc i rekao da je važno da od sporazuma profitiraju građani, pošto je stabilnost važan uslov za investicije.\n“Želim da doprinesem da zemlje Zapadnog Balkana postanu članice EU, a preduslov za mir i stabilnost u regionu je sporazum Beograda i Prištine. Želimo napredak i zato rado pomažemo da se održe takvi sastanci. Mi nismo sudije, koji odlučuje ko je u pravu, već neko ko treba da omogući da lideri postignu dogovor. Imam utisak da je želja velika da se sada napreduje”, rekao je Šolc.\nKaže da je upoznao Šolca sa “dostignućem Kosova i namerom da bude konstruktivna i proaktivna strana u dijalogu sa Srbijom”.\n“Dijalog treba da bude fokusiran na uzajamno priznavanje”, rekao je Kurti i naglasio da to treba da bude centralno pitanje dijaloga.


Udes na putu Pale - Sokolac, poginuli muškarac i dječak Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Novosti BiHGradoviBanjalukaDruštvoObrazovanjeEx -YuSvijetHronikaIntervju Hronika\nUdes na putu Pale - Sokolac, poginuli muškarac i dječak\nSrna 27.08.2013 11:53 12:32\nISTOČNO SARAJEVO - Muškarac i dječak su poginuli, a djevojka je teže povrijeđena u saobraćajnoj nesreći u mjestu Rogoušići, opština Pale, rekao je Srni načelnik Centra javne bezbjednosti /CJB/ Istočno Sarajevo Radenko Vasiljević.\nVasiljević je istakao da su u nesreći, koja se desila u 11.00 časova na magistralnom putu Ljubogošta - Mokro, poginuli vozač putničkog vozila "fijat" i dječak koji se nalazio u automobilu.\nOn je naglasio da je djevojka, koja se nalazila u "fijatu", sa težim povredama prevezena u bolnicu Kasindo.\n"U toku je izvlačenje tijela nastradalih", rekao je Vasiljević i dodao da je na licu mjesta dežurni tužilac koji uz asistenciju policije vrši uviđaj.\nVasiljević je naglasio da je do nesreće došlo kada je putničko vozilo "fijat", kojim je upravljao stariji muškarac, na mokrom kolovozu izgubilo kontrolu i prešlo na suprotnu stranu kojom se kretao šleper, kojim je upravljao državljanin BiH.


rebalans budzeta – Page 5 – Bankar.me\nŠehović: Rebalans ekonomske politike ili izbori\nVanredni izbori dobijaju na značaju ako ne dođe do rebalansa ukupne ekonomske politike, a posebno ukoliko se ne napravi zaokret od iskrivljene logike vezane za Kombinat aluminijuma, koja je do sada uvijek završavala pražnjenjem budžeta države, ali i građana Cme Gore. To je izjavio član skupštinskog Odbora za ekonomiju, finansije …\nDodatne prihode pojeli krediti za KAP\nSeptember 10, 2013 MAKRO, SVE VIJESTI 0\nVlada pokušava da iz tekućih prihoda uz dodatnu štednju do kraja godine izmiri preostale ovogodišnje obaveze kako ne bi morala da predlaže Skupštini izmjene državnog budžeta, saopšteno je Vijestima u izvršnoj vlasti. Prema sadašnjim projekcijama u ovoj godini biće naplaćeno 68 miliona eura više u odnosu na ono što je …\nBez usvajanja rebalansa slijedi stezanje kaiša\nAugust 21, 2013 Ekonomija, MAKRO, SVE VIJESTI 0\nUkoliko ne bude bilo rebalansa budžeta, koji treba da omogući dodatno zaduživanje u cilju finansiranjajavne potrošnje do kraja 2013. godine, finansijska održivost će se ostvariti velikim stepenom suzdržavanja od potrošnje, saopšteno je Pobjedi iz Ministarstva finansija. Iz Ministarstva podsjećaju da su garancije date za kredite podgoričkog Kombinata aluminijuma Podgorica KAP …\nVlada povukla rebalans, novi predlog u septembru\nAugust 1, 2013 Ekonomija, MAKRO, SVE VIJESTI 0\nMinistar finansija Radoje Žugić povukao je na današnjoj sjednici skupštinskog odbora za ekonomiju predlog rebalansa ovogodišnjeg budžeta, što znači da parlament neće o njemu danas raspravljati. Žugić je povukao predlog rebalansa jer je na sjednici odbora bilo jasno da neće dobiti potrebnu podršku u parlamentu. On je najavio da će u septembru …\nSkupština danas o rebalansu\nSocijaldemokratska partija SDP ostaje pri ranijim stavovima i neće podržati predloženi reblans budžeta, kao ni amandman Demokratske partije socijalista, kazao je Dnevnim novinama poslanik te patije Džavid Šabotić. “Kao što smo glasali u ponedjeljak, tako ćemo i danas glasati. Ostajemo pri ranijim stavovima”, kazao je Šabotić.\nRade Krivokapić: Neusvajanje rebalansa gasi KAP\nJuly 31, 2013 BERZA, CRNA GORA, SVE VIJESTI 0\nPredsjednik sindikata Aluminijuma Rade Krivokapić rekao je da su, ne usvoji li Skupština rebalans, velike šanse da se KAP ugasi. On je rekao da sa pažnjom prati dešavanja u parlamentu.\nRebalans budžeta ostao bez podrške Odbora za ekonomiju\nJuly 29, 2013 Ekonomija, MAKRO, SVE VIJESTI 0\nSkupštinski Odbor za ekonomiju, finansije i budžet nije danas podržao prijedlog rebalansa budžeta za ovu godinu, kojim se predviđa izmirivanje duga Kombinata aluminijuma KAP prema Elektroprivredi EPCG i dodatno zaduživanje države od 102 miliona eura. Za prijedlog rebalansa glasali su predstavnici Demokratske partije socijalista i Fatmir Đeka iz Demokratske partije, …\nSkupštinski odbor danas o rebalansu\nSkupštinski Odbor za ekonomiju, finansije i budžet razmatraće danas predlog rebalansa budžeta za ovu godinu, kojim se predviđa izmirivanje duga Kombinata aluminijuma prema Elektroprivredi i dodatno zaduživanje države od 102 miliona eura. Vlada bi rebalansom budžeta, koji je usvojila na sjednici početkom jula, trebalo da riješi dužničko povjerilačke odnose između …\nSjedinca Skupštine za rebalans budžeta zakazana za 1. avgust\nSjedinca Skupštine za rebalans bužeta zakazana je za 1. avgust. Vanredna sjednica će se održati na zahtjev premijera Mila Đukanovića.\nSlovenački parlament prihvatio rebalans budžeta\nSlovenački parlament prihvatio je rebalans budžeta, kojim je budžetski deficit povećan na nešto više od 1,5 milijardi eura. Slovenačka vladajuća koalicija u rebalansu vidi neophodnu mjeru za normalno funkcionisanje države, a opozicija se snažno protivi ovoj ideji.\nŽugić: Ne bježim od odgovornosti ako ne prođe rebalans\nJuly 11, 2013 MAKRO, SVE VIJESTI 0\nMinistar finansija Radoje Žugić kazao je danas da ne bježi od odgovornosti ukoliko rebalans budžeta, koji je predložio on ne prođe na Skupštini. – Ne bježim od odgovornosti, nemam ni jedan razlog da pod svaku cijenu radim ovako odgovoran posao. Moja saradnja sa Socijaldemokratskom partijom je izvrsna, nemamo ni jednu tačku mimoilaženja, …\nO rebalansu budžeta do kraja ove sedmice\nOdluka o rebalansu budžeta za ovu godinu očekuje se da bude donesena ove sedmice, saopšteno je iz Ministarstva finansija Pobjedi. Odluka, kako su kazali u ovom Vladinom resoru, još nije donešena. „Još nije donešena odluka o rebalansu budžeta, očekujemo da bude donešena ove sedmice“, navode iz Ministarstva finansija.\nGarancije KAP-u, rizik za rebalans budžeta\nJanuary 4, 2013 BERZA, CRNA GORA, Ekonomija, MAKRO, SVE VIJESTI 0\nRebalans budžeta neće se moći izbjeći ni ove godine smatraju ekonomski stručnjaci, a kao glavni razlog navode aktiviranje garancija datih KAP-u kao i loše budžetske projekcije. Aleksandar Damjanović iz SNP-a ocjenjuje da će do rebalansa neminovno doći zbog propusta u budžetskim projekcijama.


Merkelova za dalju reformu monetarne unije › Made-in-Germany.rs\nUoči odlaska na samit vođa Evropske unije u Briselu, nemačka kancelarka Angela Merkel je u jučerašnjem obraćanju parlamentu poručila da se u zoni jedinstvene valute svi moraju pridržavati pravila, jer neće biti savezništva u dugu.\nOna je istakla da je, nakon uspešno sprovedenih programa pomoći nekim zemljama članicama eurozone, neophodna dalja reforma monetarne unije. Kako je navela, Nemačka se dogovorila sa Francuskom da rade zajedno na transformisanju Evropskog fonda za stabilnost u neku vrstu Evropskog monetarnog fonda pomoću kojeg bi se u budućnosti moguće krize suzbile u samom začetku, prenosi agencija „Rojters“.\n– Naša odluka da 2015. godine otvorimo vrata izbeglicama nije bila unilateralna. Nemačka je, takođe, delovala da bi pomogla i Austriji i Mađarskoj. Sada bi trebalo da se vratimo pravilima od pre 15. septembra 2015. jer je broj migranata opao – rekla je Merkelova naglasivši da je potrebno postići dogovor o migracijama sa afričkim zemljama kao što je postignut sa Turskom.\nNemačka kancelarka je ovom prilikom istakla i da Evropa mora da nastavi razgovore sa Sjedinjenim Državama kakao bi se izbegao trgovinski rat, a povodom nedavnih pretnji predsednika SAD Donalda Trampa da će zaoštriti trgovinske razmirice sa Evropom uvođenjem 20-procentnih tarifa na sva vozila koje Amerika uvozi iz Evropske unije.\n– NATO savez je i dalje najvažniji kada je reč o nacionalnoj odbrani Nemačke, uprkos tenzijama koje su se pojavile unutar Alijanse. Nije tajna da je NATO trenutno pod pritiskom, ali je Nemačka ubeđena da Savez i dalje ima ključnu ulogu kada je reč o zajedničkoj bezbednosti – naglasila je nemačka kancelarka i dodala da je ponuda dijaloga sa Rusijom radi prekida sukoba u Ukrajini i dalje na stolu.


Vlada razmatra smanjenje poreza i doprinosa na zarade? – Bankar.me\nNovember 20, 2017 CRNA GORA, MAKRO, PLANETA, SVE VIJESTI Leave a comment\nVlada Crne Gore ozbiljno razmatra modele smanjenja poreskog opterećenja rada. Izvršna vlast, na taj način želi da izađe u susret brojnim zahtjevima iz poslovnog sektora, koji smatraju da ovako visoki porezi i doprinosi destimulišu privrednike. Zbog visokog poreskog opterećenja, većina privrednika traži spas u sivoj zoni.\n“Razmatramo mogućnosti smanjenja poreskog opterećenja rada”, glasi jedna rečenica iz Vladine prezentacije budžeta. Interesantno je da se javnost i poslodavci, godinama nazad, ne slažu u ocjeni koliko tačno iznosi poresko opterećenje na zarade. U pitanju je čista matematika, jer na platu od 300 eura koju prima oko polovine zaposlenih, poresko opterećenje iznosi oko 200 eura.\nIz Unije poslodavaca su, godinama nazad, ukazivali na činjenicu da postojeće opterećenje zarada i rigidno radno zakonodavstvo jedan od glavnih uzročnika djelimičnog prelaska nekih poslodavaca u sivu zonu, čak i po cijenu rizika od izricanja visokih novčanih kazni.\nPrema rezultatima istraživanja, koje je Unija poslodavaca Crne Gore prije tri godine sprovela u saradnji sa Međunarodnom organizacijom rada (ILO), čak 88,8 odsto preduzeća je navelo da im obaveze po osnovu ličnih primanja predstavljaju problem u poslovanju.\nUPCG je izračunala da ukupno poresko opterećenje zarada ne iznosi 43 odsto, kako se u javnosti često čuje, već mnogo više. Konkretno, podaci pokazuju da ukupno opterećenje neto zarade do nivoa prosječne iznosi oko 62 odsto, dok opterećenje na zarade koje su iznad prosječne do 70 odsto.\nDruga strana medalje je da većina poslodavaca isplaćuje radnicima dio zarade na ruke, čime prema procjenama, nanose štetu budžetu od više desetina miliona eura. Takođe, dio poslodavaca se obogatio tako što nije uplaćivao puni iznos poreza i doprinosa.\nOd doprinosa se u državnu kasu slije oko 300 miliona eura godine. Još nijesu poznati mogući modeli smanjenja poreza i doprinosa, ali je suština kako nadomjestiti manjak u budžetu zbog te poreske mjere.\nPrevious Ovo je 10 najboljih reklama sa najvećeg festivala marketinga u svijetu (video)\nSljedeći Colliers International se širi i u Vašingtonu


Hyundai osvojio nagradu u Kanu - Vesti\nHyundai osvojio nagradu u Kanu\nHyundai Motor osvojio višestruka priznanja u Kanu za kamapanju ,,Poruka za svemir’’\n• Video kampanja Hyundai Motor-sa koja je oborila sve Ginisove rekorde pregleda osvojila višestruka priznanja Medjunarodnog festivala kreativnosti za 2015.godinu u Kanu\n• Inovativna kampanja nagradjena u kategoriji filmskog stvaralaštva, nagradom u opštoj kategoriji kao I nagradom za kampanju snimljenu na otvorenom prostoru.\n• Video zapis sačinjen od poruke ćerke njenom ocu astronautu pogledalo više od 65 miliona gledalaca na mreži\n28. jun 2015. – Pionirska kampanja Hyundai Motor-sa ,, Poruka za svemir’’ osvojila je tri bronzane statue lava, I to u kategorijama filmskog stvaralaštva, u opštoj kategoriji kao I u kategoriji za kampanju snimljenu na otvorenom prostoru na ovogodišnjem Medjunarodnom festivalu kreativnosti održanom u Kanu, događaj koji predstavlja najveću svetsku proslavu kreativnog rada koji pomera granice komunikacije.\nOd samog lansitanja, 13. aprila ove godine, Hyundai Motor kampanja je bila centar pažnje na društvenim medijima širom sveta.\nRevolucionarni film, širio se inernetom munjevitom brzinom, ostvario je više od 65 miliona pregleda preko youtuba (https://youtu.be/3EOAKSrTrsOE)\nI prema rangiranjima ,,Adweek-a’’bio jedan od 10 najgledanijih na youTub-u u aprilu mesecu.\nPored toga, video je emitovan preko 800 puta na američkoj nacionalnoj televiziji, na kanalima kao što su ABC, Fox TV, i NBC, dodatno reklamnu kampanja je sprovedena I preko brojnih visoko profilnih štampanih i onlajn medija, uključujući časopise ,,Time’’, ,, People’’ i Forbs.\nBronzane statue lava osvojene u Kanu su usledile nakon osvojene treće nagrade, prošlog meseca za film u kategoriji ,,Upotreba medija ‘’ na festivalu najboljih svetskih reklamnih kampanja za 2015. godinu koji je održan u Nju Jorku.\nInovativni kampanja je priča o tome kako je Hyundai Motor poslao poruku 13- to godišnje devojčice njenom ocu astronautu. U video poruci, 11 Genesis automobila ispisuje veliku poruku, koja pokriva oko 5,55 km2, oko Delamar Dry Lake, u Nevadi - poruku koju je devojčicin otac mogao da vidi iz Međunarodne svemirske stanice.\nHyundai Motor je proširio svoju kampanju I pozvao gledaoce da naprave svoje virtuelne poruke za svoje voljene, ovu priliku je iskoristilo više od 85.000 ljudi širom sveta.\nSada već 62. godinu za redom Međunarodni festival kreativnosti odaje priznanja I izuzetnost u brend komunikaciji u preko 17 kategorija , koje pokrivaju sve, od tradicionalnih štampanih medija, preko filma, do tehnologije i dizajna proizvoda . Jednonedeljni događaj u Kanu, u Francuskoj , ugosti više od 10.000 delegata iz 90 zemalja , a ove godine bilo je više od 37.000 nominacija .


Doprinos kikindskog Crvenog krsta u borbi protiv korone: Postavili šatore ispred kovid ambulanti · gradski.online\nDoprinos kikindskog Crvenog krsta u borbi protiv korone: Postavili šatore ispred kovid ambulanti\nKIKINDA- Šator čekanicu na travnjaku ispred kovid ambulante u Mikronaselju, koja je pacijentima na raspolaganju od 15. oktobra, postavili su članovima jedinice za delovanje u nesrećama kikindskog Crvenog krsta.\nNešto ranije je šator postavljen i dvorištu kovid ambulante Doma zdravlja u Svetosavskoj ulici. Nešto drugačiji šatori se nalaze i u bolničkom krugu, ispred Infektivnog odeljenja i ambulante za febrilna stanja i respiratorne smetnje. Iako ih nisu postavili članovi Crvenog krsta, pacijentima znače jer mogu da potraže zaklon od padavina i hladnoće.\nSekretarka Crvenog krsta, Danijela Bjeljac, kaže za naš portal da su u komunikaciji i na zahtev Doma zdravlja, šator-čekaonicu, a potom i rasvetu, postavili u dvorištu kovid ambulante Doma zdravlja u Svetosavskoj ulici:\n-Kako se broj kovid pozitivnih pacijenata iz dana u dan povećavao, javila se potreba da se ljudima koji čekaju na pregled i testiranje obezbedi zaklon od vremenskih neprilika. Nekoliko dana kasnije, kako je počela sa radom i kovid ambulanta u Mikronaselju, direktorka Doma zdravlja, dr Biljana Marković, ponovo nas je kontaktirala.\nJavila potreba za postavljanjem još jedne montažne čekaonice, obzirom da ide hladnije vreme i da su i padavine sasvim očekivane u ovom periodu- kaže Bjeljac. Kikindski Crveni krst raspolaže sa obučenim ljudstvom, članovima jedinice za delovanje u nesrećama koji se tokom godine obučavaju i pripremaju za vanredne situacije i različite vrste nesreća:\n– Korišćenje opreme kojom raspolažemo je takođe jedan segment obučavanja. Iskreno smo se nadali da nikada ove kapacitete nećemo koristiti u realnim situacijama, već samo za uvežbavanje formiranja i postavljanja prihvatnih centara, prolaznih prihvatilišta i privremenog smeštaja.\nKao i uvek, sve naše materijalne i ljudske kapacitete stavljamo u potpunosti na raspolaganje lokalnoj zajednici kada se za to javi potreba. Iskreno verujemo da ćemo ovu opremu ukloniti što pre, jer će to značiti stabilizaciju epidemiološke situacije- poručila je Bjeljac.\nPrethodnoU Akademiji Oxford: Online kursevi stranih jezika i administrativni kursevi\nSledećeIn memoriam: Preminuo dr Dragan Rankov, odlazak velikog stručnjaka, čoveka i humaniste\nPoliciji bio prijavljen nestanak: Marijana iz Banatskog Velikog Sela vratila se kući\nKIKINDA- Italijani bi rekli bravissimo. Međutim, nastup Vukašina Bucala (11) iz Kikinde, učenika petog razreda OŠ "Đura Jakšić", na finalnom evropskom takmičenju iz engleskog…


Zlatibor na sajmu turizma u Kragujevcu – Zlatibor.News\nReading: Zlatibor na sajmu turizma u Kragujevcu\nZlatibor.News > Blog > Novosti > Zlatibor na sajmu turizma u Kragujevcu\nZlatibor na sajmu turizma u Kragujevcu\nUpdated 2019/11/22 at 3:40 PM\nU sali Šumadija sajma u Kragujevcu otvoren 11. Međunarodni sajam turizma i seoskog turizma koji će trajati do nedelje 24.novembra 2019. godine. Ova manifestacija, koja je 2012.godine nagrađena Turističkim cvetom kao najbolji događaj u funkciji promocije turizma, ove godine je okupila više od 100 izlagača.\nU tri dana posetioci Sajma mogu da se raspitaju i ocene ponude regionalnih i opštinskih turističkih organizacija a domaćini su se potrudili da Sajam pored poslovne ima i edukativnu stranu, pa su organizovana i brojna predavanja uz mnoštvo promocija i kulturno-umetničkih programa.\nSajam su svečano otvorili direktor „Šumadija sajma” Zoran Nedeljković, direktor Turističke organizacije Kragujevac Bojan Pavlović, kao i direktorka Turističke organizacije Srbije Marija Labović koji su iskazali zahvalnost za učešće na sajmu i želju da se uspešna saradnja na polju unapređenja razvoja turizma u Srbiji nastavi i dalje. Kao i prethodnih godina, Turistička organizacija Zlatibor učestvuje na sajmu i gostima iz Šumadije predstavlja se u okviru štanda Regije Zapadna Srbija. Posetioci štanda Zlatibora imaju priliku da se upoznaju sa turističkom ponudom planine za predstojeću zimsku sezonu, a posebna zainteresovanost je za ponudu novogodišnjih paketa koju su pripremili hotelijeri.\nTAGGED: sajam turizma, sajam turizma u kragujevcu, to zlatibor, turizam\nPrevious Article Zlatiborci očekuju pobedu\nNext Article Kadeti Zlatibora bolji od Novovarošana


Skopski portal "Slobodni pečat" prenosi izjavu ministra pravde Nikole Tupančevskog, da se razmatra novi zahtev za ekstradiciju. Ministar je, kako se navodi, saopštio da se procenjuje kada treba tražiti izručenje, dodavši da se vodi računa o sudskim postupcima i presudama.\n- Procenjuje se i u kom roku zahtev treba obnoviti zbog nekih drugih okolnosti. Postoje novi procesi i presude, a sve to zajedno, daje nam obavezu da budemo veoma oprezni, jer su u nekoliko navrata zahtevi odbijeni - naveo je Tupančevski.\nVrhovni sud Severne Makedonije je, septembra 2020. godine, potvrdio presudu skopskog Apelacionog suda u aferi "Tenk", kojom je Grujevski osuđen na dve godine zatvora zbog zloupotrbe položaja i ovlašćenja tokom nabavke luksuznog "mercedesa" za potrebe vlade.\n"BRZI ODGOVOR" NA POLIGONU KRIVOLAK: Severna Makedonija tokom maja domaćin manevara NATO na kojima će učestvovati sedam zemalja alijanse\n03. 05. 2022. u 09:24\nseverna makedonija vesti Nikola Grujevski slučaj Tank Severna Makedonija


Veselinović: Opozicija jedinstvenija nego ikada u poslednjih sedam godina | Autonomija\n"U SzS preovladava stav da vlast nema nameru da postigne sporazum"\nPredsednik Pokreta za preokret Janko Veselinović ocenio je u Danu uživo da u SzS preovladava stav da vlast nema nameru da postigne sporazum. Ističe da niko nije bio protiv pregovora, iako su, kako kaže, svi sumnjali u njihov ishod. „Opozicija je jedinstvenija nego ikada u poslednjih sedam godina“, kaže Veselinović.\nGovoreći o bojkotu, kaže da SzS ima zajednički stav, kao i da taj stav nije od juče.\n„Taj stav SzS je praktično od dana usvajanja zajedničkih uslova u decembru i potpisivanja Sporazuma sa narodom, a naročito nakon donošenja nalaza stručnog tima koji je formirao protest Jedan od pet miliona. U svim dokumentima koje smo potpisali stoji da ćemo učiniti sve da se izborimo za slobodne i poštene izbore i ukoliko režim ne bude pristao na to, da ćemo izbore bojkotovati, da ih nećemo priznati, da ćemo ih smatrati rušenjem ustavnog poretka, jer će biti organizovani mimo ustavnih normi koje važe u zemlji“, kaže Veselinović.\nKako kaže, na okrugli sto je bilo primedbi, koje su, kako kaže, s jedne strane opravdane, ali nisu zavisile od njih.\n„To je zatvaranje sastanka za javnost. Ne vidim da je tu krivica toliko na nama, mada možemo da prihvatimo eventualno sugestiju, da kažemo da nećemo učestvovati ako ne bude obaveštena javnost. U ovom drugom delu, da ćemo razgovarati, to smo uvek pričali, pozivali na dijalog, da bi se obezbedili slobodni i pošteni izbori, jer od toga zavisi sudbina Srbije“, kaže on.\nKako kaže, u svim sukobima ne možete da birate sa kim ćete razgovarati sa suprotne strane, ali dodaje da su imali vremensku distancu i vremenski rok.\nGovoreći o okruglom stolu, kaže da „taj sastanak može biti potvrda uverenja da sa druge strane nemaju ozbiljnog sagovornika“.\n„Naročito imajući u vidu ono što su nakon sastanka izjavljivali pojedini predstavnici režima. Da li vlast na taj način želi da spusti cenu naših uslova, mogao bih i to prihvatiti, da je to taktička igra, međutim, ja zaista mislim da oni nemaju nameru da bilo kakav sporazum koji će imati u vidu ključne zahteve opozicije postignu“, kaže Veselinović.\nKaže da „u Savezu za Srbiju preovladava stav da vlast nema nameru da postigne sporazum“.\n„Opozicija je jedinstvenija nego ikada u poslednjih sedam godina. Prvi put je u ponedeljak sedela celokupna opozicija“, kaže on.\nIstiče da niko nije bio protiv pregovora, iako su, kako kaže, svi imali sumnju u njihov ishod.\n„Niko nije rekao nemojte ići na sastanak, jer svi imaju u vidu opasnost da ćemo biti optuženi da ne pregovaramo“, kaže.\nKako kaže, po pitanju bojkota nema nikakve tajnovitosti.\n„Imamo tri grupe političkih činilaca. Jedna grupa je dve trećine političkog bloka opozicije, smatra da treba doneti odluku o bojkotu što pre u nekom narednom periodu, jedna smatra da tu odluku treba doneti poslednjeg dana. Ako saberemo prvu i drugu grupu, tu je 90 odsto opozicionog korpusa, imajući u vidu da i građani izražavaju veću želju za bojkotom, potpuno shvataju situaciju u kojoj se nalazimo, mislim da nećemo imati problem u opoziciji“, kaže Veselinović.\nIstiče da „vlast ne dozvoljava ni minimalnu šansu opoziciji da na ovim izborima pobedi“.\n„Ne smemo da ponovimo grešku i da se povlačimo zarad pojedinačnih ličnih ili stranačkih interesa, jer će nas to skupo koštati“, zaključio je Veselinović.\n(N1, Foto: screenshot N1)


Stanković: Derbi je nepredvidiv i težak za prognoziranje - Izazov\nStanković: Derbi je nepredvidiv i težak za prognoziranje\nRadio-televizija Srbije\t 6. aprila 2021. 16:54\nDuel Crvene zvezde i Partizana, 164. po redu, igra se u sredu od 18.00 časova. na stadionu Crvene zvezde.\n"Sutra ćemo uraditi sve da svi koji budu gledali utakmicu uživaju u fudbalu. Naravno, biće i taktike i nadmudrivanja. Pobeda od 1:0 i od 3:0 nosi isti broj bodova. Mnogo puta sam govorio o tome. Cilj nam je jasan, svaki derbi piše istoriju i poseban je na svoj način", rekao je Stanković.\nOn je dodao da je svestan kako je sutrašnji duel "meč lopta".\n"Igramo kod kuće, želimo da nastavimo pobednički niz i Crvena zvezda, barem otkad sam ja trener, uvek ide na pobedu. Bićemo organizovani, inteligentni, čvrsti, ali derbi je nepredvidiv i težak za prognoziranje".\n"Poznajemo se međusobno. Nisam siguran da može da bude nekih iznenađenja. I kod nas i kod njih imamo 12-13 igrača koji kruže oko startne postave. Ono što krasi Partizan to su kontre, odsecanje lopte na sredini i direktna igra. Rade dobro, uspevaju sebi da naprave prostor pred kraj i ne idu u visok presing, jer imaju brze napadače".\nŠto se tiče bodovne prednosti, ne znam da li oni imaju nešto da izgube ili ne, dodao je Stanković.\n"Ne znam kako bih se osećao da imam devet bodova manje. Mi u svakom slučaju ne kalkulišemo, a mislim da su i oni svesni toga da je derbi uvek za pobediti", istakao je Stanković.\nDuel Zvezde i Partizana igra se sutra od 18 sati na stadionu Rajko Mitić.


Hocu.ba startap – Hocu.ba\nIdeja o aplikaciji za mobilne telefone koja omogućava gledaocima da u realnom vremenu nagađaju ishod utakmica i osvajaju nagrade, osvojila je prvo mjesto na regionalnom takmičenju srednjoškolaca u preduzetničkim vještinama „Poslovni izazov” održanom u srijedu u Beogradu. Takmičenje je okupilo 110 učenika iz 32 srednje škole iz beogradskih opština. Petočlani timovi sastavljeni od učenika iz […]\nKoje zemlje u Evropi su najbolje za pokretanje startapa? Na ovo pitanje nije tako lako odgovoriti kao što možda mislite, jer za odabir prave lokacije treba uzeti u obzir nekoliko različitih faktora. Ekonomski stručnjaci raspravljali su o ovoj temi i napravili listu pet najprivlačnijih evropskih zemalja za pokretanje startap projekata. One su rangirane kroz kombinaciju […]


SRPSKA ODMAH POSLE SRBIJE PO NABAVLJENIM VAKCINAMA: Otkriven plan koliko će stanovništva vakcinisati | Najnovije vesti - Srbija danas\n06.05.2021. • 20:25 SrbijaDanas/Nezavisne\nSrpska planira da vakciniše govoto sve svoje stanovnike\n- Republika Srpska u regionu, uključujući tu i Hrvatsku i Sloveniju po broju stanovnika, do sada procentualno nabavila najveći broj vakcina posle Srbije, izjavio je savetnik predsedavajućeg Predsedništva BiH Radovan Kovačević.\nOn je je podsetio da je Republika Srpska juče uspela da nabavi značajan broj vakcina.\n- Nabavili smo 80.000 doza kineskih vakcina što je bila navjeća isporuka bilo koje vakcine na području BiH, pa i Republici Srpskoj - rekao je Kovačević.\nOn je dodao da je Republika Srpska trenutno nabavila oko 215.000 vakcina i dodao da je značajan broj građana Srpske vakcinisan u Srbiji, te da će u ovom periodu biti vakcinisano 250.000 građana Republike Srpske.\n- Ako to uporedimo sa Slovenijom koja ima duplo više stanovnika od Republike Srpske koja je do sada uspela da vakciniše isti broj građana kao i Slovenija, onda je jasno o kakvom uspehu se radi - istakao je Kovačević.\nPrema njegovim rečima, Republika Srpska je dogovorila, rezervisala i uplatila, uključujući i ugovor sa "Sputnjikom" i sve ono što je zajedno dogovoreno na nivou BiH kroz sistem "Kovaks", da se vakciniše 950.000 ljudi.\n- Time će biti vakcinisano gotovo kompletno stanovništvo Republike Srpske. Mislim da je to dobra poruka i smatram da postoji dosta dobrih poruka u Republici Srpskoj o kojima ne postoji česta prilika da se govori - rekao je Kovačević.\nRepublika Srpska BiH vakcine vakcinacija vakcinisani Korona virus kovid


Evropska unija obezbijedila do 40 miliona eura budžetske podrške Crnoj Gori, uplaćena prva rata od 28 miliona eura - Evropska služba za spoljnu akciju\nEEAS > EEAS > Evropska unija obezbijedila do 40 miliona eura budžetske podrške Crnoj Gori, uplaćena prva rata od 28 miliona eura\nEvropska komisija je uplatila Crnoj Gori prvu ratu od 28 miliona eura bespovratne finansijske pomoći. Ova značajna budžetska pomoć namijenjena je ublažavanju ekonomskih posljedica epidemije korona virusa i podršci odgovoru javnih vlasti na društvene i ekonomske izazove.\nOvih 28 miliona eura predstavlja samo dio pomoći dostupne Crnoj Gori u okviru ugovora o budžetskoj podršci u vrijednosti do 40,5 miliona eura. Ova budžetska podrška dio je bespovratne finansijske pomoći vrijedne 53 miliona eura, koju je Evropska unija obezbijedila Crnoj Gori za nabavku hitne medicinske opreme i za pružanje pomoći ugroženim pojedcinima, preduzetnicima i kompanijama, zdravstvenom sektoru i ostalim sektorima koji su najozbiljnije pogođeni krizom izazvanom korona virusom. Ova pomoć se nadovezuje na 30 miliona eura koje je EU obezbijedila Crnoj Gori u okviru makroekonomske finansijske podrške u oktobru.\nIsplata druge, finalne rate podrške do ukupnog iznosa od 40,5 miliona zavisiće od ispunjavanja niza obaveza koje je Crna Gora preuzela u vezi sa društvenim i ekonomskim faktorima. Najvažniji uslovi su da Vlada treba da iskoristi sredstva EU da podrži što veći broj malih preduzeća, naročito da im pomogne da isplate plate njihovim zaposlenim, i da finansira socijalna davanja za socijalno ugroženu djecu, stare osobe, osobe sa invaliditetom i porodice kojima je potrebna pomoć. Drugi važni uslovi su da socijalna davanja ne budu umanjena i da bude unaprijeđena transparentnost i pristup informacijama o budžetskoj potrošnji. Dodatnih 500,000 eura u okviru ovih 40,5 miliona biće iskorišćeno za saradnju sa Međunarodnom organizacijom rada, za podršku pokretanju programa zapošljavanja čiji je cilj da pomognu ljudima da se ponovo zaposle.\nFinansijski odgovor na COVID-19 dolazi u isto vrijeme kad i nedavno objavljeni Ekonomski i investicioni plan, kao i pripreme Crne Gore i Evropske unije za novi program IPA III za naredni sedmogodišnji period. Ovim je naglašena kontinuirana podrška koju EU pruža Crnoj Gori i širem region Zapadnog Balkana.


Izrael se više neće protiviti prodaji američkog oružja Emiratima - Svet - Dnevni list Danas\nPočetna » Svet » Izrael se više neće protiviti prodaji američkog oružja Emiratima\nIzrael je danas najavio da se neće protiviti prodaji „određenih sistema oružja“ proizvedenih u SAD Ujedinjenim Arapskim Emiratima (UAE) posle dogovora sa Vašingtonom da unapredi sopstvene sposobnosti kako bi zadržano vojnu nadmoć na Bliskom istoku.\n0Piše: Beta/AP 23. oktobra 2020. 20.30\nU saopštenju koje su objavili premijer Izraela Benjamin Netanjahu i ministar odbrane Beni Ganc se ne navodi o kojim sistemima oružja se radi ali se čini da se aludira na moguću podaju borbenih aviona stelt F-35.\nEmirati su se nadali da će se snabdeti tim avionima posle sporazuma o normalizaciji odnosa s Izraelom.\nGancov kabinet je odbio da objasni saopštenje objavljeno kasno večeras kada je već počeo jevrejski dan odmora, šabat.\nNi Pentagon nije odmah ništa komentarisao.\nU saopštenju se navodi da je Ganc postigao razumevanje sa Pentagonom tokom posete Vašingtonu ove nedelje da će „omogućiti nabavku unapredjenih sistema oružja koji će značajno unaprediti izraelske vojne sposobnosti, održati njegovu bezbednost i vojnu prednost u regionu, kao i kvalitativnu vojnu nadmoć u narednim decenijama“.\nTakodje je navedeno da je Ganca „obavestila administracija SAD o svojim planovima da upozna Kongres sa namerom da obezbedi određene sisteme oružja UAE“.\nEmirati su nedavno pristali da normalizuju odnose s Izraelom i tako su dugotrajne tajne veze obelodanjene u sporazumu koji su SAD i Izrael proglasili istorijskim prodorom u diplomatiji Bliskog istoka.\nUAE i Bahrein koji je potpisao sličan sporazum o normalizaciji postali su treća i četvrta arapska zemlja koje su uspostavile zvanične diplomatske odnose s Izraelom.\nSudan je danas takodje pristao da normalizuje odnose s Izraelom, a Egipat i Jordan su sklopili mir sa jevrejskom državom pre više decenija.\nIzraelci su pozdravili sporazum s UAE ali se nagoveštaj namere SAD da prodaju toj zemlji F-35s pokazao kao kontroverzan, dok je Netanjahu više puta poricao svaku vezu izmedju sporazuma o oružju i normalizaciji veza s Emiratima.\nKritičari su optužili Netanjahua da je lagao o ključnom elementu koji je doprineo postizanju sporazuma s UAE, a Ganc, njegov nekadašnji politički rival, je rekao da nije ništa znao do poslednjeg minuta.\nBliski istok, Izrael, OružjeJerusalim\nAmerika Emiratima prodaje oružje za 23 milijarde dolara


Završni radovi americkog porobljavanja Srbije: dolazak albanskog premijera u Srbiju\nStiže Rama posle Mitrovdana\nSlamanje Srbije i njenog državnog suvereniteta, pri samom je kraju. Istovremeno, americki projekat Velike Albanije, sve je bliži svojoj realizaciji. Ove dve cinjenice su u korelaciji: nema Velike Albanije bez male, osakacene i ponižene Srbije. To treba 10. novembra da potvrdi albanski premijer Edi Rama kad bude gost kod Aleksandra Vucica koji je spreman da prihvati "novu realnost".\nAlbanski premijer Edi Rama dolazi u zvanicnu posetu Srbiji, 10. novembra. Ova vest ne bi imala velikog znacaja da joj nije prethodilo niz provokacija koji Srbiju i njen suverenitet dovode u pitanje.\nRodeni brat Edija Rame, napravio je ove jeseni nezapamcenu politicku provokaciju, sa zastavom velike Albanije i likom Adema Jašarija na njoj, tako što je na stadionu"Partizana" (14. oktobra), prilikom fudbalske utakmice Srbija-Albanija, okacio na minijaturnu bespilotnu letilicu (takozvani Dron). Pre tog dogadaja, najavljen je dolazak predsednice samoproglašene albanske države Kosovo, Atifete Jahjage u Beograd, mada je rec o tvorevini nepriznatoj i u medunarodnim okvirima. Treca i najveca provokacija, desila se još krajem avgusta meseca ove godine, kad je iz okruženja glavnog "protektora" za Srbiju, Majkla Devenporta, najavljena promena Ustava Srbije, u kome ce albansko Kosovo kao nezavisna država biti i zvanicno priznato.\nU meduvremenu je i predsednik Srbije Tomislav Nikolic, morao da odustane od poziva da ode u Belgiju na obeležavanje stote godišnjice od pocetka Prvog svetskog rata, zato što je organizator odlucio da postavi zastavu lažne države Kosovo, i da medu zvanicama bude i predstavnik te nazovi-države.\nSprdnju sa Srbijom, nastavio je albanski premijer Rama, izjavom da je u protokolu posete Srbiji i Beogradu predvideno da mu gradonacelnik srpske prestonice ritualno preda kljuceve Beograda, kao Sulejmanu Velicanstvenom.\nSve ovo i mnogo toga još, predstavlja tek mali deo redovnog nasilja nad suverenošcu i dostojanstvom države Srbije, koju svakodnevno sprovode veliki evropski i americki "prijatelji" pomanitalog srpskog premijera, Aleksandra Vucica. Zapad je odlucio da potpuno ponizi Srbiju i natera je da prizna ono što se priznati ne može i ne sme: albansku državu na svojoj teritoriji.\nDolazak Edija Rame 10. novembra u Beograd, zvanicno ima za cilj postizanje istorijskog pomirenja. Sa kim da se Srbija miri, to niko od srpskih vlasti nije pitao predstavnike albanske države. Jer, Srbija sa Albanijom nije ratovala. Na pocetku prošlog veka, Srbija je tri puta odbila da podeli Albaniju na tri dela, na predlog Grcke i Italije. Pocetkom ovoga veka, Albanija je stala uz separatisticku državu svojih sunarodnika na Kosovu. Ni tada Srbija nije prekinula diplomatske odnose sa Albanijom. Niti je bila u ratu sa njom.\nJoš ranije, devedesetih godina, sve albanske vlasti u sadejstvu sa americkim vojno-obaveštajnim akcijama, jednodušno su radile na razbijanju Srbije. Mafijaško cutanje albanskih vlasti na nepobitne dokaze bivšeg švajcarskog tužioca, Dika Martija, da su Srbi sa Kosova otimani i da su im u Albaniji vadeni vitalni organi i prodavani preko posrednika u Tursku, razlog je više da srpske vlasti ne pristanu na bilo kakav dijalog, dok se krivci za ovaj zlocin ne pronadu. Umesto toga, Aleksandar Vucic je pristao da ugosti Edija Ramu u Beogradu i da mu omoguci da poseti opštine na jugu Srbije, Bujanovac i Preševo, gde živi vecinsko albansko stanovništvo.\nTabloidovi izvori u ove dve opštine govore da se sprema spektakularan docek albanskom premijeru i da, istovremeno, Albanci na Kosovu spremaju oružane provokacije i napade na preostale kosovske Srbe, kako bi tog dana, stavili do znanja vlastima u Beogradu, ko je "glavni" i "ko se pita". Uz svesrdnu podršku americke vojno-obaveštajne mreže u Srbiji i na Kosovu, albanski separatisti nameravaju da ponove ono što su uradili 17. marta 2004. godine, paleci srpske kuce, pravoslavne crkve i manastire i ubijajuci Srbe, gde god su ih videli.\nMirnim izborima u Ukrajini održanim prvih dana novembra i konacnim razgranicenjem Novorusije od ove države, anglo-americki imperijalizam izgubio je teren za provociranje Rusije. Ali, ono što im nije pošlo za rukom u Ukrajini, pokušace na jugu Srbije. Dolazak Edija Rame, samo je prvi cin u tom scenariju.\nPrilike na Kosovu su takve da je vreme za nasilje idealno. Americka ambasada u Prištini vec nekoliko meseci ucestvuje u opstrukciji formiranja vlade. Parlament lažne države ne može da se formira, nove izbore je teško održati jer su sukobljeni klanovi Hašima Tacija i Ramuša Haradinaja odlucni u nameri da idu do kraja, po cenu velikih sukoba. Rešenje za izlazak iz ove krize je napad na preostale Srbe na Kosovu.\nDo kojih granica je ova kriminalna paradržavna tvorevina otišla, govori i podatak da je u toku istraga korupcije u Euleksu. Ogroman novac od albanskih narko-kartela je placen kako bi iz haškog zatvora bio osloboden jedan od OVK zlocinaca, Fatmir Ljimaj. Istragu vodi Britanac Kenet Din. Pitanje je hoce li ova istraga ikada biti obavljena kako treba. Americke obaveštajne službe, koje su i stvorile OVK, spremne su da brane svoje "cedo".\nO cemu, u svetlu ovih dogadaja, Edi Rama i Aleksandar Vucic treba da pricaju? Dnevna štampa na albanskom u Prištini uveliko piše o tome kako ce Vucic i Rama potpisati nekakav sporazum o završetku auto-puta Priština-Niš, jer je autoput Priština-Tirana nekomercijalan. Tacnije, njime se ne ide u Evropu. Albanci traže izlaz ka severu. Na šta je sve Vucic spreman da pristane.


Uklanjaju se nelegalni objekti iz Kosovske Mitrovice\nU centru Kosovske Mitrovice, u ulici Kralja Petra I, danas je počelo rušenje nelegalno izgrađenih objekata, u okviru projekta uređenja grada.\nUklanjanje nelegalnih objekata (Foto Kontakt)\nRadovi na rekonstrukciji ulice Kralja Petra I, u okviru kojih je predviđeno i uklanjanje nelegalno izgrađenih objekata, počeli su 10. avgusta.\nTada je započeta rekonstrukcija desne strane trotoara, od spomenika Knezu Lazaru do novog kružnog toka, u tački spajanja ove, sa ulicom Knjaza Miloša.\nTakođe, planirana je zamena rasvete, urbanog mobilijara i zelenila.\nZa uređenje ulice Kralja Petra I izdvojeno je 700.000 evra (oko 70 miliona dinara) iz kosovskog budžeta.\nOvaj projekat ima za cilj da se urbanistički nadoveže na postojeće šetalište i tako proširi pešačku zonu.\nŠefica opštinske administracije Adrijana Hodžić objasnila je ranije da trenutno izvođenje radova obuhvata 6.706.5 m2 rekonstrukcije trotoara i rasvete u ulici Kralja Petra I, 12.302m2 predviđenih za renoviranje unutrašnjih prostorija, 840m2 igradnja novih igrališta i 371.1m2 predviđenih za rekonstrukciju partera.\nU severnom delu Mitrovice u toku je realizacija brojnih infrastrukturnih projekata, koji će, kako je rečeno iz lokalne samouprave, gradu dati lepši izgled, a brojnim institucijama omogućiti kvalitetniji rad u novom, renoviranom prostoru.\nIzvođenje radova odnosi se na rekonstrukciju objekata obrazovnih institucija, i infrastrukturu.\n29.09.2020 Udes u Lapljem Selu, nema povređenih (1443)\n29.09.2020 U Plemetini napadnuto srpsko dete (1099)\n29.09.2020 Specijalno tužilaštvo Kosova podiglo optužnicu protiv B.M. (260)\n29.09.2020 Preminuo Dragiša Murganić, sekretar Crvenog krsta KiM (193)


Druga letnja akcija dobrovoljnog davanja krvi - iKragujevac\npetak, 16 avgust 2019 11:45\nZbog povećane potrebe za svim krvnim grupama u Službi za snabdevanje krvlju i krvnim produktima Kliničkog centra u Kragujevcu koja je naročito izražena u letnjim mesecima, Crveni krst u okviru Letnje kampanje organizovao je drugu akciju dobrovoljnog davanja krvi. Pod pokroviteljstvom grada akcija se održavala od 10 do 16 sati u sali Hotela Nova Sicilijana i ukupno je prikupljeno nešto više od 70 jedinica krvi.\n-služba za transfuziologiju Kliničkog centra ima dovoljne količine krvi i krvnih derivata. Takva saradnja već treću godinu za redom rezultira prestižnim priznanjem najhumanije sredine, kaže dr Gordana Damnjanović, članica Gradskog veća za zdravstvenu i socijalnu zaštitu. Bezbedno, efikasno i kontinuirano dobrovoljno davalaštvo krvi najvažniji je nacionalni resurs. Kragujevac sa preko osam hiljada prikupljenih jedinica godišnje prikazuje kako gradski zdravstveni sistem funkcioniše, a sve veći odziv mladih ukazuje na kvalitetan rad i promociju volontera gradske organizacije Crvenog krsta.\nSa prikupljenih preko 70 jedinica ove dragocene tečnosti organizatori su drugu letnju akciju ocenili uspešnom a za dobrovoljne davaoce kao i za prethodnu akciju održanu 25. jula, pored simboličnih poklona, Sportsko privredno društvo Radnički obezbedilo je po pet ulaznica za bazene.


Upala srednjeg uha kod beba, dece i odraslih – simptomi, uzrok i lečenje\nUpala srednjeg uha ili “Otitis media” kako se latinski naziva, predstavlja akutni oblik zapaljenja koje se javlja u regiji srednjeg uha i to kao posledica infekcije gornjih disajnih organa.\nKonkretnije, upala srednjeh uha, uglavnom i najčešće nastaje kao posledica prisustva sinusitisa, rinitisa ili kao posledica prisustva tonzilofaringitisa.\nUkoliko se navedena stanja, odnosno oblici zdravstvenih smetnji dijagnostikuju na vreme i ukoliko se na vreme pristupi njihovom lečenju, nastupanje i razvoj upale srednjeg uha se može sprečiti. Međutim, ukoliko se prisustvo navedenih stanja zapostavi, ukoliko se ne leči adekvatnom terapijom ili ukoliko se ponavlja izraženo često, onda se javlja rizik od nastanka i od razvoja upale srednjeg uha.\nUpala srednjeg uha, može se razviti u svim starosnim dobima, od rođenja pa sve do pozne starosti.\nU sadržaju teksta koji je pred vama, imaćete prilike da saznate više o ovom obliku zdravstvenog oboljenja. Otkrićemo vam koji su simptomi upale srednjeg uha i na koji način se oni manifestuju kod beba, a na koji način kod dece i kod odraslih. Takođe, otkrićemo vam koji su, pored onih koje smo naveli, najčešći uzroci nastanka i razvoja upale srednjeg uha, ali i kako treba pristupiti lečenju ovog oblika zdravstvenog problema.\nUpala srednjeg uha kod beba\nUpala srednjeh uha kod beba, smatra se relativno često rasprostranjenom pojavom koja se može javiti čak i u prvim mesecima bebinog života. Prema statističkim podacima, koji su vezani za informacije koje su dobijene kao rezultat medicinskih istraživanja, kod čak 20% beba u periodu dok ne napune godinu dana, bar jednom se razvije upala srednjeg uha. Kako se u okviru srodnih medicinskih istraživanja dokazalo, upala srednjeg uha se višestruko češće i učestalije razvija kod beba koje su ranije odviknute od dojenja.\nTakođe, porastu rizika od razvoja upale srednjeg uha kod beba, doprinosi i prisustvo visoke koncentracije duvanskog dima u prostoru u kojem beba često boravi.\nUpala srednjeg uha kod beba – simptomi\nSimptomi po kojima možete prepoznati da vaša beba ima upalu srednjeg uha, razlikuju se u odnosu na starost bebe. Što je beba mlađa, to je prepoznavanje simptoma teže.\nNaime, kod beba koje su mlađe od 4 meseca i kod kojih su motoričke sposobnosti tek u početnoj fazi razvoja, simptomi upale srednjeg uha, uglavnom se odnose na učestalu pojavu upornog plača, na prisustvo uznemirenog ponašanja, na prisustvo poremećaja sna i na prisustvo upornog odbijanja hrane.\nTakođe, može se javiti i povišena telesna temperatura. Međutim, kako navedeni simptomi nisu posebno karakteristični i kako se mogu povezati i sa prisustvom različitih drugih zdravstvenih promena koji mogu biti izraženi kod bebe, ponekad nije lako doneti zaključak o tome da li je uzrok njihovog ispoljavanja baš upala srednjeg uha.\nKako bi ste uspeli da donesete takav zaključak, uzmite bebicu i držite je tako da joj uho bude naslonjeno na vaše grudi. Ukoliko se bebica u tom položaju umiri, velike su šanse da jeste reč o upali srednjeg uha i da se beba u tom slučaju umirila jer joj prija balaga toplota u regiji uha, koju ste joj obezbedili time što ste je naslonili na grudi.\nUkoliko je beba starija od 4 meseca, posebno ukoliko je starija od 6 meseci, u prisustvu upale srednjeg uha, paralelno sa navedenim, mogu se javiti i simptomi kao što su proliv ili povraćanje.\nU ovom slučaju, upalu srednjeg uha kod bebe možete lakše prepoznati, jer će se neretko dogoditi i da se bebica rukicom drži za uho, da se trlja iza uha, da se udara po uhu ili da rukicom vuče uho.\nUpala srednjeg uha kod beba – uzroci\nUglavnom, upala srednjeg uha kod beba nastaje kao posledica respiratorne infekcije koja se razvila u regiji nosa ili u regiji ždrela. Pomenuti oblici infekcija, mogu biti virusnog ili bakterijskog porekla i kod beba se lako i brzo razvijaju jer one nemaju dovoljno razvijenu imunološku odbranu organizma, a pritom nemaju ni dovoljno razvijen refleks za izbacivanje formiranog sekreta iz područja nosa ili iz područja ždrela. Čak i najobičnija i naizgled bezazlena prehlada, ukoliko se ne sanira na vreme, kod beba može izazvati razvoj upale srednjeg uha.\nUpala srednjeg uha kod beba – lečenje\nOno što predstavlja umirujuću činjenicu, jeste da se upala srednjeg uha kod beba uglavnom povlači spontano i da ne traje duže od jednog dana, odnosno 24 sata. Iz navedenog razloga, nakon što primetite simptome upale uha kod bebe, uvek sačekajte da prođe 24 sata i tek nakon toga ukoliko je potrebno, odnosno ukoliko se manifestacija simptoma nastavi, bebu odvedite kod lekara. Lekar će obaviti pregled na osnovu kojeg će postaviti tačnu i preciznu dijagnozu i tek na osnovu tako postavljene dijagnoze pristupiće prepisivanju adekvatne terapije.\nTerapija je gotovo uvek individualna i zavisi od starosti bebe, od težine bebe, kao i od drugih individualnih faktora, kao što su stepen izraženosti upale, vrsta osnovne zdravstvene promene koja je uzrokovala pojavu upale srednjeg uha i slično. Bebu nikada nemojte lečiti samoinicijativno i bez predhodno precizno postavljene dijagnoze lekara.\nUpala srednjeg uha kod dece\nKada je reč o upali srednjeg uha kod dece, ona se izuzetno često manifestuje u uzrastu između prve i treće godine života. Rezultati medicinskih istraživanja, pokazali su da čak 80 % dece u pomenutom uzrastu bar jednom prođe kroz suočavanje sa prisustvom ovog nimalo prijatnog zdravstvenog problema.\nTakođe, ni kod neznatno starije dece koja imaju četiri ili pet godina, učestalost pojave upale srednjeg uha nije bitno manja. Razlog zbog kojeg su deca posebno podložna razvoju upale srednjeg uha, jeste to što kod njih Eustahijeva truba nije dovoljno razvijena i definisana je kao kratka, a široka, pa samim tim i osetljiva i podložna razvoju zapaljenja. Uz to, veliki broj dece ranog uzrasta, ima problem sa prisustvom trećeg krajnika, a to dodatno utiče na porast rizika od nastanka i od razvoja upale srednjeg uha.\nUpala srednjeg uha kod dece – simptomi\nSimptomi upale srednjeg uha kod dece, znatno su jasnije izraženi i lakši su za prepoznavanje nego što su simptomi upale srednjeg uha kod beba.\nNaime, prvo po čemu možete primetiti da je kod vašeg deteta prisutna upala srednjeg uha, jeste to što će vam se dete žaliti na bol u uhu.\nOstali simptomi, odnose se na izraženu malaksalost kod deteta, na povišenu telesnu temperaturu i na uznemirenos i sklonost deteta ka ispoljavanju nervoznog ponašanja.\nTakođe, dete može odbijati hranu, može imati problem sa poremećajem sna i može povraćati. Uz sve to, ukoliko detaljnije pogledate uši deteta, primetićete da su u unutrašnjosti primetno upaljene i crvene i da se u njima pojačano stvara ušni cerumen ili kako se u narodu češće kaže ušni vosak.\nUkoliko primetite da je cerumen atipično redak i da gotovo curi iz uha, odmah odvedite dete kod lekara, jer se može dogoditi da uzrok takve pojave pucanje bubne opne.\nOno što je veoma važno da znate, jeste da upala srednjeg uha kod dece, za razliku od upale srednjeg uha kod beba, znatno češće ne prolazi spontano i znatno češće traje duže od 24 sata, a samim tim i zahteva veću pažnju i posvećeniji pristup lečenju.\nNaime, ukoliko se zapostavi i ukoliko se ne sanira na vreme, upala srednjeh uha kod dece iz stanja akutne upale, može da preraste u rekurentan oblik upale, ali i u brojne druge oblike zdravstvenih problema. Pod rekurentnim oblikom upale srednjeg uha, smatra se upala koja se ponovila, odnosno koja se ponavlja češće od 3 puta u toku 6 meseci. Rekurentna upala srednjeg uha, veoma lako može prerasti u hroničnu upalu, a hronična upala srednjeg uha može dovesti do perforacije bubne opne, kao i do oštećenja sluha deteta. Perforacija bubne opne, zapravo predstavlja pucanje bubne opne.\nOvakav oblik zdravstvenog problema, kao što smo napomenuli može se razviti kao posledica prisustva hronične upale srednjeg uha, mada treba znati da se može razviti i kao posledica upale koja nije hronična, ali čiji su simptomi zapostavljeni i nisu na vreme sanirani.\nUkoliko dođe do perforacije bubne opne, ono o čemu posebno treba da vodite računa, jeste da voda ne uđe u unutrašnjost uha. Ukoliko do toga dođe, dete odmah odvedite kod lekara i ispričajte lekaru šta se dogodilo.\nUpala unutrašnjeh uha ili “Labirintitis” kako se stručno naziva, meningitis (zapaljenje mozga) ili paraliza nerava lica, takođe se mogu razviti kao posledica nelečene upale srednjeg uha, koja je prerasla u hroničnu upalu.\nZato, kako do razvoja komplikacija koje smo pomenuli ne bi došlo, reagujte čim primetite prve simptome upale srednjeg uha kod deteta i dete odvedite kod lekara. Lekar će uz pomoć specijalnih medicinskih instrumenata i pregledom, ustanoviti da li je reč o upali srednjeg uha i predložiće vam adekvatan tretman lečenja.\nUpala srednjeg uha kod dece – uzroci\nStanja iz kojih se upala srednjeh uha najčešće razvija kao posledica kod dece su prisustvo bakterijske ili virusne infekcije grla, zapuštena prehlada, dugotrajno curenje nosa ili često i dugotrajno prisustvo zapušenosti nosa.\nMeđutim, ukoliko se navedena stanja na vreme prepoznaju i ukoliko se pravilno pristupi njihovom lečenju, sasvim je izvesno da se nastanak upale srednjeg uha može sprečiti.\nZato, budite odgovorni prema zdravlju svog deteta i kada primetite da je prehlađeno ili da ima problem sa virusnom ili bakterijskom infekcijom grla, sa zapušenošću nosa ili sa stvaranjem sekreta u nosu, odmah ga odvedite kod lekara i u što ranijoj fazi razvoja oboljenja počnite sa lečenjem.\nUpala srednjeg uha kod dece – lečenje\nLečenju upale srednjeg uha kod dece, nikada i nipošto ne treba pristupati samoinicijativno i bez predhodnog odvođenja deteta kod lekara. Ono što je potrebno da lekar uradi, jeste da na osnovu detaljnog pregleda utvrdi da li je uopšte reč o prisustvu upale srednjeg uha i ukoliko jeste, o koliko izraženoj upali je reč.\nTek nakon definisanja takvih činjenica, lekar će moći da odredi, odnosno da prepiše adekvatnu terapiju za lečenje deteta.\nTerapija se najčešće zasniva na upotrebi medikamenata koji pripadaju grupi kortikosteroida (to su lekovi koji deluju protiv upale), ali i na upotrebi medikamenata iz grupe antibiotika. Takođe, pristupa se i upotrebi Paracetamola, koji ujedno deluje kao analgetik (protiv bolova), ali i kao antipiretik (protiv povišene telesne temperature).\nKonkretan izbor medikamenata, kao i doze u kojima je medikamente potrebno koristiti, zavisi od niza faktora kao što su starost deteta, činjenica da li je dete alergično naku vrstu medikamenata ili nije i slično. Zato, medikamente mora isključivo lekar da odredi, jer pogrešnim izborom medikamenata možete dodatno pogoršati zdravlje deteta.\nUpala srednjeg uha kod odraslih može se definisati kao relativno retka pojava. Međutim, ono što je važno reći, jeste da je kod pojedinih odraslih osoba sklonost ka pojavi ovog oblika zdravstvenog problema veća nego kod ostalih.\nNaime, osobe koje u svojoj porodici, tačnije među precima sa kojima su u bliskom krvnom srodstvu imaju nekoga ko je često bolovao od upale srednjeg uha i sami se češće susreću sa ovim problemom.\nKod osoba koje učestalo borave u intenzivno zadimljenom prostoru, kod osoba kod kojih je prisutan bilo koji oblik alergije, kod osoba kod kojih su izražene nepravilnosti u građi kostiju lica, kao i kod osoba koje imaju drastično oslabljen imunološki sistem i koje su sklone čestim pojavama respiratornih infekcija, takođe je posebno razvijen rizik od nastanka upale srednjeg uha.\nVažno je naglasiti i to da su u odraslom dobu muškarci skloniji nastanku i razvoju upale srednjeg uha nego žene.\nKako bi odrasla osoba koja je sklona pojavi upale srednjeg uha delovala preventivno na ovu pojavu i tako se zaštitila od njenog ponovnog nastanka i razvoja, preporučljivo je da izbegava boravak u zadimljenim prostorijama i da i sama smanji konzumiranje cigareta. Takođe, za takvu osobu je od posebnog značaja i redovno i pravilno obraćanje pažnje na higijenu ušiju.\nUz to, ono što dodatno može poslužiti kao mera prevencije i mera zaštite od nastanka i od razvoja upale srednjeg uha kod odraslih, jeste i uzimanje medikamenata koji deluju protiv kongestije nosa (protiv zapušenosti nosa). Takve medikamente, osoba može naći u apotekama, a poželjno je da sa njihovim korišćenjem počne čim oseti simptome prehlade ili simptome virusne ili bakterijske infekcije grla.\nTakođe, preporučuje se i da pomenute medikamente osoba upotrebi neposredno pre vožnje avionom, jer upravo vožnja avionom može inicirati nastanak i razvoj upale srednjeg uha kod odraslih koji su tome skloni.\nUpala srednjeg uha kod odraslih – simptomi\nSimptomi upale srednjeg uha kod odraslih, u određenoj meri se razlikuju u odnosu na simptome upale srednjeg uha kod dece i dosta su blaži, ali i lakši za otkrivanje, samim tim što odrasla osoba kod koje se manifestuju može lakše da ih definiše i da ih prepozna.\nKonkretno, najčešći simptomi koji se kod odraslih manifestuju u prisustvu upale srednjeg uha su:\n– Prisustvo smanjene osetljivosti na zvuk (osoba naglo počinje oslabljeno da čuje i pritom, takva oslabljenost sluha se najčešće javlja samo u jednom uhu ili je u jednom uhu drastično izraženija),\n– Prisustvo zujanja u ušima (ovaj simptom, gotovo uvek je udružen sa osećajem pritiska u ušima, koji kao i predhodno opisana oslabljenost sluha najčešće biva izražen samo u jednom uhu). Ono što je važno reći jeste da zujanje u ušima i pritisak u ušima koji se javljaju kao posledica prisustva upale srednjeg uha, nisu povezani sa trenutnim delovanjem vazdušnog pritiska i specifični su po tome što duže traju (čak i po ceo dan bez prestanka).\n– Prisustvo bola u uhu,\n– Prisustvo izražene i uporne glavobolje,\n– Pojava pojačanog lučenja ušnog cerumena, (ovaj simptom, ukoliko je intenzivno izražen, najčešće dovodi do začepljenja uha, a na začepljeno uho najčešće nije dovoljno delovati uobičajenim čišćenjem uha, odnosno upotrebom štapića za uši, već je potrebno delovati postupkom ispiranja uha. Takav postupak, sprovodi lekar i to uz upotrebu troprocentnog hidrogena).\n– Prisustvo problema sa ravnotežom koji je propraćen izraženom vrtoglavicom,\nU nešto ređim situacijama, kod odrasle osobe koja ima problem sa upalom srednjeg uha, mogu se javiti i simptomi kao što su povišena telesna temperatura, mučnina i povraćanje.\nDo nastupanja i do razvoja upale srednjeg uha kod odraslih najčešće dolazi usled prisustva uzroka koji se bitno ne razlikuju od uzroka koji predhode ovoj pojavi kod dece.\nNaime, upala srednjeg uha kod odraslih, uglavnom nastaje kao posledica prisustva virusne ili bakterijske infekcije grla ili kao posledica zapušenosti ili curenja nosa. Takođe, upala srednjeg uha kod odraslih može nastati i kao posledica prisustva intenzivno izraženih simptoma alergijske reakcije, ali i kao posledica vožnje avionom.\nUpala srednjeg uha kod odraslih – lečenje\nLečenje upale srednjeg uha kod odraslih u velikoj meri zavisi od uzroka njenog nastanka. Zato, neophodno je da se osoba koja kod sebe primeti simptome ovog oblika zdravstvenog problema obrati lekaru, koji će nakon pregleda postaviti preciznu i tačnu dijagnozu u skladu sa kojom će odrediti i prepisati adekvatnu terapiju.\nTerapija se najčešće bazira na upotrebi medikamenata koju utiču na smanjenje upale (to su medikamenti koji pripadaju grupi kortikosteroda).\nTakođe, potrebno je i da osoba upotrebi i medikamente za otklanjanje bola (to su medikamenti koji pripadaju grupi analgetika) ali i medikamente koji deluju na regulisanje povišene telesne temperature (to su medikamenti koji pripadaju grumi antipiretika).\nUkoliko je u okviru pregleda dijagnostikovano da je uzrok nastanka upale srednjeg uha prisustvo bakterijske infekcije grla ili nosa, potrebno je u terapiju uključiti i odgovarajući antibiotik.\nUkoliko je u okviru pregleda dijagnostikovano da je uzrok nastanka upale srednjeg uha prisustvo alergijske reakcije, potrebno je u terapiju uključiti i odgovarajući medikament iz grupe antihistaminika (to su medikamenti koji neutrališu i eliminišu delovanje alergena).\nIspiranje uha, takođe predstavlja postupak koji doprinosi bržem i efikasnijem lečenju upale srednjeg uha. Ovaj postupak, kao što smo to već napomenuli u predhodnom delu teksta, sprovodi lekar i to uz upotrebu troprocentnog hidrogena.\nU cilju uspešnijeg i bržeg lečenja upale srednjeg uha, preporučljivo je da osoba izbegava čestu i direktnu izloženost ušiju hladnom vazduhu i delovanju vetra.\nIzlaganje ušiju hladnom vazduhu i delovanju vetra, može da dovede do pogoršanja stanja i do intenzivnijeg razvoja simptoma upale srednjeg uha.


Beogradski e-bicikl premijerno na "Tour De Fruška" - SRDA\nBeogradski e-bicikl premijerno na “Tour De Fruška”\nU periodu od petka 20. maja do 22. maja tokom sportsko rekreativne manifestacije “Tour De Fruška” u Vrdniku, “Helbiz” će izložiti svoj električni bicikl koji će potom biti samo jedan od 1.000 električnih bicikli koji će ove godine voziti stanovnici grada Beograda, saopštila je kompanija.\nNa posebnom “Helbiz” štandu u Expo zoni, “Helbiz” će prikazati i svoje električne trotinete kojim se voze korisnici kompanije širom SAD i Italije i tom prilikom će biti organizovana test vožnja električnih trotineta. Svi prisutni će imati priliku da se upoznaju sa načinom korišćenja i aktiviranja električnog bicikli putem “Helbiz” aplikacije koja se može besplatno preuzeti preko IoS kao i Android platforme.\n– Odabrali smo manifestaciju “Tour de Fruška” kao prvu lokaciju na kojoj će svi zainteresovani imati priliku da premijerno vide električni bicikl koji će uskoro biti deo svakodnevnice svih stanovnika Beograda. Ovaj događaj je mesto svih ljubitelja prirode, zdravog života i biciklizma. A mi se nadamo da će upravo naši električni bicikli pokrenuti zdraviji i bolji život svim našim budućim korisnicima – rekla je Katarina Cvetković, direktorka “Helbiz” Srbija ogranka.\nElektrični bicikl koji će biti prikazan u Vrdniku a koji će potom biti operativan u Beogradu kasnije u toku ove godine, tip je gradskog e-bicikla koji pokriva sve dnevne potrebe stanovnika urbanih sredina. On raspolaže sa punom dodatnom opremom koja je namenjena sigurnoj vožnji. Svaki električni bicikl ima ugrađen IoT (Internet of things) putem kojeg se njegovo kretanje i performanse prate tokom aktivnog režima.\nO kompaniji Helbiz\n“Helbiz” je globalna kompanija u oblasti usluga mikromobilnosti. Osnovana 2015. godine sa sedištem u Njujorku, ova kompanija u ponudi ima raznovrsnu flotu električnih vozila, uključujući trotinete, bicikle i mopede, i to sve na jednoj praktičnoj platformi lakoj za korišćenje, sa više od 40 licenci u gradovima širom sveta. Kompanija “Helbiz” koristi sopstvenu prilagođenu tehnologiju za upravljanje flotom, veštačku inteligenciju i mapira okolinu kako bi optimizovala poslovanje i poslovnu održivost. Kompanija “Helbiz” širi svoje proizvode i usluge urbanog načina života na usluge život prenosa putem striming platforme; dostave hrane; finansijske usluge i drugo, a sve to je na raspolaganju u okviru njene mobilne aplikacije.\nViše detalja o iznajmljivanju električnih bicikli u Beogradu koji se planira u 2022. godini pogledajte u tekstu ispod\ne bicikl električni bicikli električni trotineti Helbiz internet of things iznajmljivanje bicikli Katarina Cvetković mikromobilnost Tour De Fruška urbani biciklizam